Pa Dang He An Rak Ngeihmi A Fate Le A Nupi A That Hna I Palik Nih An Tlaih Hlan Ah Thihsii A Rak Ding Manh - Mizo Journal\nPa Dang He An Rak Ngeihmi A Fate Le A Nupi A That Hna I Palik Nih An Tlaih Hlan Ah Thihsii A Rak Ding Manh\nPosted By: Ma Remi September 6, 2020\nMingalardong, Kyusan khua, no. 4/149 ah aum mi Ma Myo Myo cu a fale 3 he inn ah an um lio ah an i then cang mi a pasal Pyung Gyi @ Moe Thura cu namte i ken in ruahlo pi in a rak phan.\nPyung Gyi @ Moe Thura nihcun a kenmi namte in a nupi Ma Myo Myo le a fale Win Htet Kyaw (kum 13) le Pu Soe Ma (kum 5) cu voi tam taktak a sawh hna. Mah hnu in inn in a chuak tak than hna. Inn in a chuah in Ma Myo Myo i a naunu Ma Wai @ Kyu Kyu Wai he an i ton i a mah zong cu nam in a sawh chap rih.\nMah hnu in a zaam i ram tang ah a rak i dor. Pyung Gyi @ Moe Thura nih nam in a sawh mi hna minung 4 chungah Ma Wai @ Kyu Kyu Wai le Win Htet Kyaw cu a hmun ah an nunnak a liam. Ma Myo Myo le Pu Soe Ma cu siizung ah an kal pi manh hna.\nPyung Gyi @ Moe Thura cu a rak i thuhnak ram tang ahcun palik nih an rak tlaih khawh. Asinain palik nih an rak tlaih hlan ah rungrul thahnak sii a rak ding manh cang. Palik kut ah a phan ko nain sii a rak din mi in tu zing ah a thi ve tiin sakhan hmu Zaw Moe Oo nih a chim.\nKyu Kyu Wai i a nu nih a chim mi ahcun a tu i a thi mi hi ka fanu a hniang deuh asi. Upa deuh hi siizung a phan mi cu asi. Upa nu hi mah hlan a pasal he fa 2 an ngei i a tu a pasal he fa 1 an ngei. A tu i nam in a sawh mi hna ah hin a mah fa cu a sawh lo i mah hlan i a pasal he an ngeihmi fale pawl lawng a sawh hna tiah a chim.\nMithattu pa nih a rak tial tami ca zong palik kut ah a rak phan. ” Na cungah zeitik hmanhah ka lung diriam lai lo. Ka nunnak vialte na ka hrawh dih. Keimah lawng silo ka fate zong” tiin soft-pen in a rak tial tak.\nBe the first to comment on "Pa Dang He An Rak Ngeihmi A Fate Le A Nupi A That Hna I Palik Nih An Tlaih Hlan Ah Thihsii A Rak Ding Manh"


Thantlang- Chin Miphun Ni Kong Khuakhannak An Ngei Rih Lo - THE CHINLAND POST\nThantlang- Chin Miphun Ni Kong Khuakhannak An Ngei Rih Lo\nSalai Elvis| 2019 February 12| Akum 71nak Thantlang ah tuah tawnmi Chin Miphun Ni cu zarhkhat tluk lawng caan aa duh cang nain timhtuahnak le khuakhannak an ngeih rih lo tiah kan theih.\nThantlang- Chin Miphun Ni kongah hrihhawhtu an um lo pin ah Chin ramkulh cozah nih rak tuah u timi nawlpeknak a um rih lo caah a tubantuk in timhtuahnak an hnut hi a si.\n“Kumdang ah cun ramkulh cozah nih rak tuah u timi nawlpeknak a rak um bal rua. Penguk zung lei nih nawlpeknak a um rih lo an kan ti i kumdang ahcun nawlpek hnu lawngah tuah a si tawn ti ka theih. Cucaah a tu hi khuanu/pa le sangchung khuabawi hna nih hrihhawh le khuakhan dingin February 13 ah meeting tuah kan i tim i penguk bawi zong tuah dingin kan chimh lai. Tuah lo taitai cu a si kho lo. Asinain, kumdang tluk cun cun a sunglawi ti lai lo. A ruang cu timhtuahnak caan a um ti lo. Biachimnak te tuah i dihter maw a hauh te lai, zeitin khua kan khan lai theih a si rih lo. Cun ramkulh huap in Hakha ah tuah dingmi ah Thantlang mino Laam phu zong atu Panglong a kalmi hna hi rinh an si te ko lai” tiah khuanu/pa tuanvo ngeitu Pu Lawm Bik nih TCP ah a chim.\n“Tukum Chin Miphun Ni cu a sunglawi theu lai tiah TYA mino zong nih timhtuahnak tha ngai in kan rak ngei chung cang nain a tu tiang hrihhawhtu an um lo cu a poi ngai te, tuah thai lo ding phun hna a si sual lai ti phan um ngai” tiah TYA mino EC pakhat nih TCP ah a chim.\nAkum 70nak Thantlang Chin Miphun Ni cu Lai paih, Khuangcawi, Hlasaknak, Thilthuam hmuhsaknak, Laam, Show tibantuk tling ngai le sunglawi ngai in an rak tuah. Asinain, tukum cu zarhkhat lawng aa duh cang nain a tu tiang khuakhannak an ngeih rih lo pin ah kum dangnak in a sunglawi ti lai lo tiah kan theih.\nPrevious ခ်င္းအမ်ဳိးသားတပ္ဦး၏ (၇၁) နွစ္ေျမာက္ ခ်င္းအမ်ဳိးသားေန႔ ထုတ္ျပန္ေၾကညာခ်က္ (Myan+Eng)\nNext Chin Ramkulh Hluttaw Lakhruak Tonpumhnak An Ngei Lai


CRPH Nih Nun Nak Pek In Rian Ttuan Tu A Herh : By Singer R Zar – Chintanbo\nHlasak Thiam Minthang R Zar Nih CRPH Nih Nunnak Pek In Rian Tuantu Ralkap A Herh Kei Cu Timhcia Ka Si.Atutan Kawlram buaibainak konghe pehtlai in Kawlram hlasak thiam minthang R.Zarni nih cun hi tin mipi hmuh khawh dingah ca a tarlangh,”Min Aung Hlaing nih hramhram in kawlram uk nak a lak ruangah kei mah R.Zarni cu Ram le Miphun caah nun nak pek in CRPH hruainak tangin cozah thar ser dingah timhcia ka si,nun nak pek in mipi ralkap t’uan dingin timhcia ka si,zeicatiah CRPH nih nunnak pek in rian t’uantu ralkap a herh”tiah a chim.\nSalai Lungthli Tum Nih Hakha Sandahpiah Tu Hna Ralkap Nan Tih Ah Cun Dai Tein In Teh Nan Um Ko.Ralkap nih lam an zawhnak hmun an thei sual lai an phan ruang Hakha lam zawh hruaitu hna nih live thlah lo ding an ti, ti a si. Cuti ralkap tih tuk ko ahcun innchung ah teh him tein sandah nan piah ko? Ralkap uknak kan duh lo timi vawleicung mi kip nih rak hmu cio hna seh, anmah ralkap lila zong nih thei ve hna seh ti kan duh caah dakaw lampi kan chuak i sandah kan piah cu, cu kan i tinhmi cu media live thlahmi nih tlam a tlinter. Live thlah tung loin lam zawh cu zei sullam dah a si? Kan fianh cio tuah u.\nUN zung ah Myanmar cozah aiawhtu Kyaw Moe Tun a biachim ka zoh i ka mitthli he kai ciah ve ko, thaizing lei lam zawh ding zong thazaang thar aka pek. UN aiawhtu pakhat nih vawleipi theih in UN zung bak ah ralkap uknak lakmi a dik lo, aho poah nih ralkap uknak kan doh i rianrang in kan thah colh a herh.\n2020 election ah teinak a hmumi NLD sin power pek than a hau, UN nih zeiti lam hmanh in ralkap cozah theihpi ding a si lo tiah a chim. A donghnak ah Kawlholh in a chim chih, ‘rammi dihlak nih hmun kip ah lungrual ngai in ralkap uknak nan doh caah kai lawm.\nTutan dothlennak kan tei hrim lai(အရေးတော်ပုံ— အောင်ရမည်)’ tiah a kut in CDM tanpinak langhter buin a bia a donghter. Vawlei cung zung sang bik a thumi Myanmar cozah aiawhtu hmanh nih Min Aung Hlaing kaltak in mizapi dothlennak ah ai tel ve cang. Lung a hmui taktak. MAH cozah cu a tlu colh ko cang lai. Credit: Salai Lungthli Tum.


Israel Cozah Cu Vawlei Pi Theih Ah A Hrocer Ve Cang Mi Zei Hmanh Nih An Kan Hneksak Awk Kan Si Lo An I Chir Sual Lai — Salai Ephraim Thawngpang\nIsrael Cozah Cu Vawlei Pi Theih Ah A Hrocer Ve Cang Mi Zei Hmanh Nih An Kan Hneksak Awk Kan Si Lo An I Chir Sual Lai\nIsrael ram cu Iran nih zei tik caan paoh ah a tuk khawh mi le a kah khawh mi a si caah,Israel PM Benjamin Netanyahu nih cun mi zei hmanh nih Israel ram cu an kan hneksak awk a si loh.zeicahtiah Israel ram nih an i ruahlo leng in thil a tuah khawh tiah a chim.US cozah le Iran ram konghe pehtlai in Intelligence analyses pawl hna nih cun Iran nih US cungah a thin hun nak cu a US cozah cung si lo in Israel ram cungtu a tuah/t’uan khawh mi a si tiah an chim t’han.\nCun Iran cozah nih Israel kah nak dingah a mah ram chung hriamnam hman a tim lo i,Iran cozah nih Syria ram chung ah a chiah mi ralkap le a hriamnam hna le Lebanon ram chungah a chiahmi hna a hriamnam le a ralkap pawltu Israel kah nak dingah hman a timh hna tiah an chim fawn.cun Iran nih Lebanon ram ah chiah mi ralkap le Syria ram chungah a chiah mi hna a ralkap pawl cu Iran cozah nih voikhat te nawl a pek hna an si ah cun Israel ram chungah luh hnawh ding bak in timhcia tein an um cang tiah an chim.\nCun Lebanon ram le Syria ram chungah a um mi Israel ram chungah luh bak cawlh a tim mi hna lak ah hin ralhrang Hezbollah terror group pawl hna zong an itel chih tiah an chim.hi thil ruangah Prime Minister Benjamin Netanyahu nih cun zarhkhat chungah lakhruak Cabinet ton biaruahnak voi 2 bak a kawh cang i thil pakhat khat cu Israel ram humhimnak caah tuahmi an nei cang tiah an chim.\nCun Israel cozah ralkap pawl hna nih cu hlan ah an rak tawnghtham tuk lemlo mi hriamnam le an raltuk nak vanlawng etc..tibantuk pawl hna zong zoh felnak an tuah.cun Israel ram cu mi zei hmanh nih nehsawh thlanglamh in an kan ti awk a si lo,zeicahtiah Israel nih an i ruahnak lengin thil kan ti khawh cang tiah PM nih a chim. Prime Minister Benjamin Netanyahu nih cun US cozah nih Iran a hremnak ruangah Jewish state chungah harsatnak le teminnak a chuak kho cang tiah reporter pawl hna sin ah a chim.\nTagged Israel Cozah Cu Vawlei Pi Theih Ah A Hrocer Ve Cang Mi Zei Hmanh Nih An Kan Hneksak Awk Kan Si Lo An I Chir Sual Lai\nZei Ruangah Dah White House Secretary Sarah Sanders Nih Lungfak Taktak In A Rian A Chuah Tak →\n← Pu Trump Nih Kum 2020 American Election Caah Biatak Tein Rian Tuan Hram A Thawk Cang


Intelligence Director nih Donald Trump kut ah Huum le Saahnak nawl a pek dih cang – Thechinlungnews\nIntelligence Director nih Donald Trump kut ah Huum le Saahnak nawl a pek dih cang\nPosted By: hrangliankap December 20, 2020\nAlinsa in, Tilet thawh in a tho chin thluahmah cang lai, Zeizong vialte pei le zaa bang aa lethal dih cang.\nJohn Ratcliffe hi US ah Intelligence Agency 17 cungah hruaitu luu bik a si i, intelligence Agency dang dang hna cu a duh ning bantuk in a Access khawh dih, Agency 17 an bia le hla zei poah kha a theih khawh dih i, a duh ah cun thil sining vialte a zoh dih khawh tinak a si.\nDirector of National Intelligence John Ratcliffe nih thawngthanhnak a tuah ning ah cun, ramdang lei in US Election 2020 ah aa thlak mi le buainak tampi a tuah mi an um ti confirm a si cang tiin a chimphuang dih cik cek cang.\nMah ramdang a ti mi ah hin China, Russia le Iran hna an si. Mah ram pathum hna hi 2020 Election ah an i thlak ti fiangtein theh/confirm a si cang tiin a chim.\nDirector of National Intelligence office nih mah thawngthanhnak hi an tuah i, Cun kum 2018 ah Executive order bantuk in last minute (A dawnghnak ah) DNI Director John Ratcliffe nih Intelligence office statement hi President Trump kut ah a ap a pek dih cang.\nDirector of National Intelligence John Ratcliffe nih a chim mi cu, Foreign/ramdang nih US 2020 election ah an i thlak ti fiangtein theih a si cang caah President Trump nih zeibantuk biakhiahnak a tuah lai ti cu zoh le ngaih caan a si cang\nNatein President Donald Trump nih mah kongah tu tiang zeihmanh a chim lo i, Director of National Intelligence John Ratcliff nih a chim mi cu, atu cu zeipaoh fiangtein theih dih a si cang i,\nmah bantuk in ramdang nih US election ah an i thlak ti fiangtein theih a si cang ko caah President nih Executive Order hmang aa tim maw thil dang a hngah rih hna lai tiin a chim. Source-Theepochtimes &NDT\nNote: Lih le hrokhrawl thawngvang ttial kaa tim lo. Thawngvang ka rel mi le mi dangnih an ttial mi credit ka pek mi hna hi source a hmaan mi a si maw ti ka zoh hnuah mah hi hi cu a hmaan mi a si lai tiah ka ti mi hna lawng hi ka mi phun a si mi “Chinmi” caah ka tial tawn I ka credit tawn mi a si.Natein vulei cung cu tlamtlinglonak ram a si caah ralring tein ka ttial ka ti zong ah Source ka lak mi ah a hmaan lo mi zong a um sual kho mi a si.\nSource ka lak mi, a hmaan lo mi a si tin nan theih ah cun zeitik caan poah ah ka theihter kho ulaw, Cun keimah ca zong ah ralrinnak a ka petu a si hlei ah ka source kha thatein ka zoh khawh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiah zaangfah kan nawl hna. Ka thawngthlah mi arak ka bih zoh piaktu U le nau nan dihlak cungah thinlung tak in kaa lawm.\nBe the first to comment on "Intelligence Director nih Donald Trump kut ah Huum le Saahnak nawl a pek dih cang"


R I P: Lai Nusaltha Nungak Ngun Za Ting Upatnak Kan In Pek - DUHNUNG PAR\nKalay Lai Seino Bu, Volunteer Phu ah Treasurer a tuan lio mi Nu Ngun Za Ting (kum 31) cu July 30 zing, Kalaymyo ah mual a liam. Amah hi Thantlang Peng Vanzang khuami, Kalaymyo khuasami a si. A kong kan theih ning ah upat pek phu tak tak a si. Lai nusal lungput tak tak a neimi a si. Midang a bawmhnak caah a nunnak tiang a pek.\nTutan Ngun Za Ting nih mual a kan liamtak nak kong he pehtlai in Dr. Suikhar, President, LZKB & KLSB zong nih hi ti hin a langhter “ Na miphun chanhchuahnak ding caah Frontline ah kal in mithmuh khawh lo ral doh in na nunnak na pek. Kan in siang lo, Kan in upat peng lai ” tiah langhter a si.\nA konglam kan theih ning ah annih hi: Mizaw le dam lo caah a si khawhnak lam paoh in a cawlcang, hmaisuang in chanchuahnak a tuah nak ah a mah zong tulio Pulrai zawtnak nih a tlak ve i, zarhkhat leng a kuah hnu ah a nunnak a liam.\nCovid mizaw an damnak ding, an nun chanhnak ding, eidi tirawl le Oxygen peknak le kawl piaknak, a herh nak kip ah hmaisuang in a cawlcang mi, tulio pulrai ral an kan doh piak cuahmah nak ah a mah zong Covid zawtnak nih a tlak ve hi asi, midang nun chanchuah nak caah a nunnak a thap tiah amah he aa thei hngal mi pakhat nih cun a chim.\nA lungput le a rianttuan nak hi uar a um tuk ee. Lai nusal lungput bak a si. Midang bawmh duhnak thinlung a neihmi siseh a nunnak tiang midang bawmhnak ca i aa pek hi upat lo awk a tha lo. Pathian nih tantakmi chungkhar dihlak umpi ko seh!\nJuly 30, 2021 Chinland News\nKhah! Thawngpang Tha Taktak Asi Cang Min Aung Hliang A Luat Kho Ti Lo\nTotal Users : 200563\nTotal views : 1668841


Breaking News; Min Aung Hlaing Ralhrang Pawl An Mualpho Hoi Cang Hih! – The Cherry Par\nBreaking News; Min Aung Hlaing Ralhrang Pawl An Mualpho Hoi Cang Hih!\nRalhrang le BGF an i palh i an i kap minung 20 thi!\n“Anmah hmunhma thianh tu phucheu in an cawlcangh lio ah BGF cu KNLA tiah an ruah hna i ralhrang lei nih an kah hmasa hna kaphnih in an i kap i minung 20 an thi kaphnih ralhrang 20 an thi” tiah KNU Brigade (1) lutlai pakhat ni Khin Thit Media ah a chim.\nRalhrang le BGF hna an i kah palhnak ah ralhrang nih BGF ralkap hna an tuahser nak cheukhat cu an lungtling lo i an kah hramhram mi a si tiah kan ruah tiah Salween Press nih an langhter. Mah kahdohnak a um hnu ah saikel he a ra mi mipi pakhat cu an kah i a pawngkam ummi mipi hna thilri inn le lo cu bomb in an cheh hna i an hrawh hna.\nRalhrang mawtaw hna cu Kalay PDF nih bomb in an doh i ralhrang 8 an thi. Tuchun suimilam 12:00 hrawng ah mi sawhsawh mawtaw 3, saikel 5, thil phurh nak mawtaw 4 in Kalay lei ah a rak ra mi ralhrang mawtaw hna cu Chin Sine khua pawng ah PDF Kalay nih bomb in an doh hna i saikel 3 le mawtaw 1 cu an rawk i saikel a khaltu ralhrang 3 le thilphorh nak mawtaw a cit mi ralhrang 5 an thi an zapi minung 8 an thi.\nVolunteer pawl nih Tlangzar khua an tlawn. Falam COVID-19 Volunteer pawl nih nihin September 26 ah Tlangzar khua ah kal in COVID runvennak,rianruannak caah thilri herhmi pawl an va pek hna tiah Chinland Herald nih an langhter. Tlangzar khua ah COVID-19 Positive mizaw 28 an um i sianginn ah Quarantine center tuah in zohkhenh an si.\nThawngthanhnak Upatmi riantuan hawi hna, Hakha Township IDPs Management Committee min in nan kut kan in tlaih hna. Tulio kan ton cuahmah harnak ruangah Hakha peng khuakip ah siseh Hakha khuachung Khrihfabu kip le sang chung ah siseh aa dormi le fuhpanhtu ralhrial le ralzaam kan unau vialte caah Hakha khuapi timhcia te kan si cang tiah mah le Khrihfabu ah thawng nan kan thanh piak cio nak lai upatnak he zangfak kan in nawl hna.\n4. Covid-19 zawtnak kongah test ta a duh mi nih Community Care Center & Test Center (No. 3. BEHS) ah rak i test ta khawh a si. 5. Covid-19 positive a si mi ralhrial le ralzaam hna cu IDPs Committee nih tha tein zohkhenh le tirawl lei tuanvo lakpiak an si lai.\nContact Persons: 1. Rev. Dr Thawng Hlei Thang- 09740813098, 2. Pastor Sui Mang- 09423661278. Upatnak he, Ni Cung Thang, Implementation Director\n← Khuachung Raldoh Aduhlotu cu NUG Adohtu le Min Aung Hlaing Lei Ah ṭantu Nansi ko!\nSuukyi Body Guard Cherry Htet An Tlaih Than. An Tlaihnak Kong Lam! →


Tanghra Siangngakchia Cheukhat Camipuai An Dih Cang; English A Phi Kho Lomi An Tam – THE CHINLAND POST\nTanghra Siangngakchia Cheukhat Camipuai An Dih Cang; English A Phi Kho Lomi An Tam\nCity Hunter| 2018 March 14| March 7 in thawkmi Myanmar ram pumpi tanghra camipuai cu March 14 chun in Biology le Economics a lami siangngakchia paoh camipuai an dih cang tiah kan theih.\nMarch 14 cu siangngakchia tampi caah thaw chuah ni le inn hlam ni a si. Zei ruang ah ti ahcun Biology le Economics major a lami siangngakchia paoh an camipuai dih ni a si caah a si. Art major a lami siangngakchia paoh cu March 16 lawng ah camipuai an dih te lai. March 15 khi Geography subject an phi lai. March 16 khi History subject an phi lai i hi ni cu Myanmar ram pumpi ning in tanghra camipuai dih ni a si lai tiah theih a si.\n“Tukum camipuai phit cu nikum sin ahcun a nuam tuk cang, ca aa firmi an um ti lo caah. A thiammi awn le a thiam lomi sungh kan si ko cang lai. Zeidang subject cu ka phit khawh dih. Asinain English question hi a har tuk i ka lungduh in ka phi kho lo, awnnak mark tu cu ka hmuh ko lai. Ka sianginn kaiti ka hawile paoh cu English hi kan phi kho lo, kan sung men ko a kan ti” tiah tanghra kumhnih a nolhmi siangngakchia pakhat nih The Chinland Post ah a chim.\nHakha ah Tanghra English cachimtu pakhat nih, “Tukum kan fale hi zeidang subject cu an phi pah kho dih ngawt ko. English question belte hi tanghra siangngakchia phit ding cun a har ngaite. English in siangngakchia tamtuk an sungh sual lai ti ka phang. Ka siangngakchia bochan deuhmi le English in marksang (distinction) a hmu lai ti kaa ruahchanmi hna zong an mithmai a panh lo i zeidah an lawhte hnga ka thin kaa dom ko” tiah The Chinland Post ah a chim.\nPyidawtha No.3 siangsangrun ah camipuai a phimi siangngakchia pakhat nih, “Nihin cu camipuai kan dih ni zong a si i ka phi kho ngai. Asinain English hi ka phi kho lo tuk, awnnak mark ka hmuh ding a har ko. Chemistry zong ka phi kho set lo” tiah mithmai chia nawn in The Chinland Post sin ah a chim.\nTanghra camipuai a dongtu hringtu nu pakhat nih, “Nihin cu kan fale camipuai dih ni a si i tampi kan thaw a chuak cang lai. Camipuai an phit chung cu an phi kho sual lai lo ti thinphan thlalau lawng si lo in taksa hrimhrim zong kan re a thei. Rianpi pakhat kan i lim tluk ah khin ka ruah. Awnnak le sunghnak cu Pathian kut a si ko” tiah The Chinland Post ah a chim.\nTukum tanghra English question hi a biapi in Grammar a har tuk. Letter le Essay zong hi tanghra ca cun a harmi question a si tiah kan theih.\nChinram tanghra siangngakchia tamdeuh cu Biology le Economics deuh an la, art major a lami cu an tlawm. Cucaah Chinram tanghra siangngakchia cheuli ah cheuthum tluk cu March 14 in camipuai an dih cang tiah kan theih.\nPrevious Ramkomh Fimcawnnak Minister Dr. Myo Thein Kyi Cu Tanghra Camipuai Phimi Zoh Ah Hakha A Ra Lai\nNext Central Chin Youth Organization EC Sernak Le Phunghram Sernak An Ngei Lai


Joe Biden khuakhan cu a amolhmi an ti cang! – Chin 11 News\nJoe Biden khuakhan cu a amolhmi an ti cang!\nJoe Biden nih hihnu ni 99 chungah Mask nan I hruk dih lai tiah nawl a chuah, Vaccine hi Trump chuahmi a si caah a riantuan a tha a cak lailo a ti. Ca uk 198 pages a chuah chih.\nDr. Anthony Fauci nih Joe Biden bia hi lehphu a si lo a ti ve. A hngalhmi a tlawm tuk a ti . Credit: Foxnews/ JTZT\nRelchih Dingmi catha:- 1. Tax a kai lai i company pawl rianttuan kho lai lo. Obama chan lioah ramdangah US company tampi an thial lai. Rianttuan ding ngei lo unemploment a karh taktak lai. Entry level rianttuan pawl paycheck voikhat ah tax $70-$100 pek a hau lai. 2. Riantuan awk ngei lo an karh tuk lai i mifir le damiah an karh tuk te lai. BLM buainak in Palik nih misual action lak khawhnak tampi an chuh hna lai. U.S ram cu misual pawl nih zalong taktak in thilsual tuahnak ah an hman cang lai.


Kayah Chief Minister Cu Ramkulh Hluttaw Nih Phuah Dingin Bia An Chah_ President Sin Ca An Kuat Cang – THE CHINLAND POST\nKayah Chief Minister Cu Ramkulh Hluttaw Nih Phuah Dingin Bia An Chah_ President Sin Ca An Kuat Cang\nSalai Bawi Lian Sang|TCP-Kalay| September 1, 2020| National League for Democracy (NLD) cozah chan ah Kayah Chief Minister (CM) U L Phaung Sho cu a rian tlaihmi in Ramkulh (Pyine) Hluttaw nih phuah dingin bia an chah I Rampi president sinah ca an kuat tiah thawng kan theih.\nKayah ram Chief Minister U U L Phaung Sho cu September (1) Pyine Hluttaw meeting ah zumh awk tlak lo 2008 phunghram Upadi 263 (A) in sualnak a ngei tiah bia an ceih I hluttaw MP dihlak 20 chung in MP 16 nih a sual ko an ti. MP 4 lawng nih a mah an dirkamh hi a si.\nUSDP cozah chan lio Theng Motor (JCB seh) 18 cu ramthen cozah nih mi a hlanh hna hlei ah Kayah day an tuahnak vawlei hmun cu Ramkulh Hluttaw nih hnatlaknak a rak ngei na tein CM nih vawlei hmun a hlanhnak sachok tuah in a mah pumpak pawcawnnak caaah a tuah tiah hlathlai bu nih an ti.\nKayah Chief minister an zumh lomi kong ah Cozah hlathlatbu cu August 14 ah an ser. Hruaitu Chairman ah U Te Ye, Chungtuan(Secretary) U Khin Maung Tun@ Naw Ei Kah le chungtel 3 an dihlak minung 5 an si. Mah hlathlai bu nih CM cu zung ah voi 4 an auh i a mah pumpak kai duh lo in a palai a thlah ton hna. Ramkulh hluttaw dihlak cheuli cheukhat nih Pyine Hluttaw Chairman sin ah report an tuah hi a si. Hluttaw cheuthum cheuhnih 3/2 nih Chief Minister zumh awkthlak lo tiah hnatlaknak an ngeih hnu Rampi President sin report an tuah than lai. Mah report an tuah tik ah Rampi President nih Chief Minister rian dinhnak hi 2008 Phunghram upadi zong ah a um.\nCucaah Kayah ramkulh Chief Minister U U L Phaung Sho cu NLD cozah chan ah Ramkulh Hluttaw nih a hmasa bik mi thlak a tonmi a si.\nKayah ramkulh Hluttaw ah MP minung (20) chung in NLD (9), Independent (1), Ralkap (5), USDP (4) le Kayah Democratic party (1) an si.\nJune 18, 2020 Yangon ram Chief Minister U Phyo Min Thein zong Ramthen Hluttaw nih zumhawktlak lo tiah bia ceihnak an rak tuah bal nain hluttaw tam deuh nih Phyo Min Thein lei an rak dirkamh caah biachahnak a rak um than lo tiah theih a si. Ref: DVB TV News\nPrevious Kalaymyo Peng Ah Covid-19 Pulrai Lio Fapawi Mi Bawmhnak Cu Ngwe Bike Application In Min Cazin Pek Khawh A Si\nNext Kalaymyo Peng Chaungkhuah Gate Ah Kyats Sing 6000 Man Ritsi An Tlaih


Thawngthar: Ralhrang Pawl Nih An Duh Bang An Zun Colh Lai Tiah PDF Pasaltha Nih Cathanh An Tuah Colh Ve - News and Media\nYangon Ah Lamzawhmi Hna cung Ralhrang Thiltuah Mi Fakpi In Lehrulh Lai Tiah PDF Nih Cathanh An ChuahNihin December 5, Yangon ah lamzawhnak tuahmi mino hna cu motor in an pah hna, meithal in an kah hna, ralhrang phu nih hramhram in an thil tuahmi cu lehrulh kan cham lai tiah Yangon ramthen PDF nih cathanh an chuah.\nYangon ramthen Gyimintai (ကြည့်မြင်တိုင်) peng Panpingyi(ပန်းပင်ကြီး) lamcung ah nihin December 5, zinglei suimilam 8:00 hrawngah ralhrang uk duhlo in daiten lamzawhnak a tuahtu mino hna cu ralhrang phu hna nih minung ruahnak ngeilo tiang in hramhram in motor he an pah hna, meithal in an kah hna caah lamzawhnak ah a kalmi mino cheukhat an nunnak a liam, cun cheukhat cu hliamhma an tuar.\nHriam tlailo in daiten lamzawhnak a tuahmi mipi hna cungah minung ruahnak ngeilo tiangin hramhram thilsual an tuah mi cungah nawlngeitu le nawlchuahtu ralhrang phu le ralhrang kuttang riantuan tu hna, ralhrang riantuannak ah bawmhchanhnak a tuahtu hna dihlak cu fakpi in lehrulh cham nak kan tuah lai, dothlennak ding caah a tunak in fakdeuh cawlcanghnak kan tuah lai tiah Yangon ramthen PDF phu nih cathanh an chuah. Ref: TCP\nRelchap: Ralhrang Mawṭaw Nih Lamzawhtu Mizapi A Pah Hna I Minung 5 An ThiDec 5, tuzing suimilam 8 hrawngah Rangoon khuapi Kyih Min Daing peng chung i Pann Pyin Gyi lampi zulh in lam a zawhmi mizapi hna cu ralhrang mawṭaw pakhat nih rang taktak in a pah hna i minung 5 an thi, meithal hliamtuarmi 8 le tlaihkhih a tongmi 10 hrawng an si tiah lamzawhnak ah aa tel ve mi pakhat nih BBC ah a chim.\nLamzawhnak ah aa tel i hliam a tuarmi hna cu ralhrang nih an tlaih colh hna tiah theih a si. A thimi le hliamtuarmi hna kongah fiang tein chim khawh a si rih lo. Lam a zawmi mino hna tlaih dingin a ra mi ralhrang pakhat zong fak ngai in khonden a tong ve. Rang taktak in a rak tlimi mawṭaw cungin mino hna tlaih dingah a zuang i mawṭaw ah aa thlai caah khonden a tonnak hi a si. A hmun ah a um ve mi mithmutu pakhat nih cun “Mino hna tlaih dingin mawṭaw cungin a zuang, asinain mawṭaw ah aa thlai caah a meithal zong a thalia. Fak ngai in aa khong ve” tiah a chim. Ref: TCP\nYangon Ah Lamzawhmi Hna cung Ralhrang Thiltuah Mi Fakpi In Lehrulh Lai Tiah PDF Nih Cathanh An Chuah. Nihin December 5, Yangon ah lamzawhnak tuahmi mino hna cu motor in an pah hna, meithal in an kah hna, ralhrang phu nih hramhram in an thil tuahmi cu lehrulh kan cham lai tiah Yangon ramthen PDF nih cathanh an chuah.\nFalam Ah Tlaih Mi CDM An Thlah Than Hna\nSolomon Nih A Facebook Ah A Tarlangh


Minung Lungthin A Ken Tilo Mi Min Aung Hlaing Le A Doctorte! – The Cherry Par\nMinung Lungthin A Ken Tilo Mi Min Aung Hlaing Le A Doctorte!\nMinung Lungthin Aken Tilo mi MAH le A Doctorte:PG60\nKhuachia Khuahrum nih Satan Lucifer cu miṭhabik le Cungnungbik ah an chiah. Dalaan, Pyusawṭhi, USDP le Ralkap Minung & Drs te zong nih MAH le SAC cu miṭhabik tiah an biak ve. MAH le SAC caah thihngam in rian an ṭuan. Thisen le Nunnak thap in Chinram khumzual in chanchuah tu Chin GZ seino rual CDF cu hnu an chit ngam ve.\nKan fanau thisen sung zeirel loin umtu vialte le Ralkap minung, Ralkap Party Luban rual hi Minung lungthin an ken hnga maw tihi tuak lo awk a ṭha ti lo. CDF nih Saral le Pulrai lakah, a har bik mi, sifak rethei nak vialte an i thim. Cu lamthluan ah khua an sa Chinram caah.\nChinram le Chin Miphun caah sifaknak le inntuar nak an i thim. Har vialte lakah a dongh nak le azip cu an i thim.\nRalkap party luban le Drs te nih, Ralkap cozah he Sunparnak le Ropui nak an i thimh ve. Ralkap Party Drs te lam hi, Chinram damnak caah asi lomi lamthluan asi. Hmarun le Hnai he aaciah mi kan fale hna inntuar nak zei an rel ve lo. Ramdawtu le phuntungtu Chin GZ le chin mipi a thah cuahmah tu MAH sinah a ṭan mi vialte cu cathiam le Drs te nan si zong ah Minung lungthin nan ken lai zumh asi ti lo. Mifim cu nansi ti awk ah a har ngai.\nZeitintiah nan zulh mi lamthluan hi minung asi ko mi nih zulh rai asilo mi, lamthluan asi. MAH le SAC nih mipi cu Ral btkin an kan chuah hnawh. An kan thah, an kan nawn, an kan hrem, an kan dawi, Kan Innlo mei an duah, Kan khua in an kan ṭhawl, zuva le ramsa bang khuazakip kan vakvai, ramtang le mi khuaram ah Ni le Thla kan rel. Bawhte le fa pawi mi, Ngakchia bik in Tarbik tiang in luat loin an kan thahnawn dih cikcek.\nCDF nih mipi khumzual in chanchuah awk ah hriam an tlai ve. Vawleipi nih CDF sinah Mipi an um cu an thei dih cikcek. USDP le an Drs te zong MAH le SAC minung an si zong cu ṭhiam ṭhiam. Hrilhfiah a herh lomi asi. Ka silo nan ti zong ah, Hnam ngeih nih “HNAM” ka si an ti bal ve lo cu ta!\nCakei, Rulpuar le Sahrang hmanh nih Chin Mipi cu seh in thah awk ah an kan namh lo dakaw? Cucaah cun dakaw, MAH le SAC cu saram lungthin an ken. Mikei an si. Ceihngia an si kan ti nak cu asi cu aw! Saram nakin an zual deuh ti cu vawleipi theih asi ko ṭung! Culio ah Ralkap Party a ṭhat lonak kan hmuh lo nan ti maw cu! Nan poi khawh ning hi cu, asi te dakaw nan si ve lo cu. Khuaruahhar minung timi tuanphung tlintertu nan si ko.\nMAH le SAC sinah a ṭan mi poah cu Minung lungthin a ken ti lomi le Saram lungput a ken cang mi nan si cang ko. Nan lung ṭhum in nan lamthluan kaltakin mipi sinah aran nakin ra ve cang uh! Dr zong hi Saram Dr te an um ve cu! Leidai tang nan lut hnu tiang in, Saram Dr pa kan in ti ko hna lai ta, zeitiawk Ṭha.\nKhuachung Raldoh Aduhlotu cu NUG Adohtu le MAH Lei Ah ṭantu Nansi ko: PG59. NUG le SAC Cozah si awk ah (Legitimacy) a tlangpi (3) in, UN nih biachah nak a ngei. (1) Mipi cohlan nak, (2) Geneva Upadi Zulh nak (International Law), (3) Hmunhma hip nak (Territory Influence). NUG nih (1) le (2) in a tei. SAC nih 3nk in a tei ve. A biapit bik cu: Lambar (3) hi asi. UN zong nih No (3) hi biapibik ah an chiah ve. UN ah hrikhnuk Caan asau mi hi Lambar (3) hi NUG nih a hlawhtlin rihlo caah asi.\nDDay sullam cu Mipi le SAC Ral kan i doh cang lai, Kan zemlo sa zong i can dih usih tinak asi. Khuapi pakhat hnu pakhat tukin lak kha Saduhthah bik asi. Khuapi cu kan tuk ne loah, kan lak khawh lai maw? Dr. Zaw Wai Soe nih “DDay muru cu khuapi laknak Puai” ati ve “မြို့သိမ်းပွဲနဲ့နယ်မြေသိမ်းပွဲစတင်တော့မည်” tiah Dr pa nih a ti ko. Khuapi, Khuate le Ramlak thlu loin kahin Junta Coup cu a cihmih awk ah NUG DDay thanhnak cu asi.\nCNA – CDF Raldoh ningcang cawnpiak cu; NUG he naa kalh diam. NUG ke phelhtu le a dohtu na si ko. MAH le SAC nih cucu an hngalh tuk palia caah Khuapi le Khua chung hip awk ah hma an lak colh. Khuapi chung lawng ah khua an sa ve.\nKhuapi chung bakah tlumh (Hover) in, Khuapi an hip hnu ah khuate ah ralkap chiah dih kha 2nd Planning asi.\nAn 1st planning asimi tlinter awk ah Khuapi chung lawng ah an um lai. An i ṭhialkam Ni dah tilocun Khuapi ah an um peng lai. Mipi nih kan fuhpanh bikmi Sii Inn, Biak Inn le Siang Inn ah um hmun an khuar mi hi SAC nih khuapi le mipi cu kan hip dih hna. NUG cu Ground level ah kan tei tuk tiah UN ah langh ter aduh caah asi.\nKhuachung ah kan kah hna lo zong ah mah tein khua chuak tak ding in, khua an khan ṭhiam ṭhiam lai. Khuami cu um thiam loin, Sivang in, lungdong tukin tuahto kan si ṭhiam lai. Ralhrang Kawl Ralkap nih, Thinlung Ral in mipi an kan doh rih tihi hngalh a herh. Mipi hrem, thahnawn, Meikhangh, khuapi in dawi le ṭhawlh, tbk in a fak khawh chung in tuahto le lungdong ter kha asi. Cu vialte hlawhtlin awk ah a ṭhabik cu Khuapi chung um in khuasa kha asi.\nMipi (Ground level ah) le NUG (UN level ah) tei awk ah SAC ralkap nih khua chung lawng an um hi asi. NUG nakin Hmunhma ka hip deuh ti kha a duhmi asi. Khuapi chung in Ralkap ṭhawlh awk ah, khuapi bak ah kahthat in dawi an herh. An ban in rawt an herh. CNA – CDF nih hmunhma kan hip cu UN ah Mipi le NUG teinak asi kha philh lo awk asi. Khuapi chung raldoh tikah, Mipi nih himbawm tein, Zeitindah kan in kilven lai? timi cu ka timeline ah ka pholan cang.\nKhuapi chung in kan ṭhawl khawh hnalo ahcun, Khuapi velchum ummi khuate vialte (Khuafo, Arcerh, Hmunthar, Lungzarh, Tlangrua, Sopum, Thlualam, Khuchah, Vanzang, tbk) kha hram hram in an ṭhial ter hna lai. (Mandali Azardaw Myone khua 15 an ṭhial ter. CDF/PDF Khuapi le a velchum ah umhna hlahseh tinak). Cu khawh in Vanzang camp an namh lai, Tlangpi camp an nam rih lai.\nRalkap le Hriam thazang dihlak hmang in Chin Ralkap HQ an namh lai. Cuticun Chin mi nih Ralkap ngei loin kan um cang lai. Cu caah CNA – CDF Raldoh nan cawnpiak mi hi Chin Ralkap le Chinmi tlaulan nak lei ah a panh pi tu asi deuh. Khuapi chung ah Raldoh na duh lo ahcun, Theory le Political Ideology incun, MAH minung nasi kha va philh hlah. Na thlarau zong in. CNA ralbawi si law cu: MAH fanu pek ruang ah Chinram zuar ding tu Thlarau ngei na si.\nKhuapi ah Raldoh hrial uh na ti ahcun: NUG i Khuapi pakhat hnu pakhat lakding hmuihtin kha rawh cikcek seh na ti bia. NUG le CDF ke phelh bia asi. NUG planning tlin hlahseh tiah indirect in na ti bia asi. Nan duh ning in CNA – CDF cawl cang seh ti hi, mi ning hngalh nan sinak naa pho lang tu asi.\nCDF nih Khuapi Chung Ral andoh tikah Code of Conduct ti mi zulhphung an ngei. NUG le CNA CoD tiah pahnih tling khitkhet tein an ngei. Ralhrang Kawl Ralkap tu hi CoD loin raltukmi an si. Anmah phung zong zulh loin an um fawn. Raltuk nak hmunhma hi Paihbual btkin a ri khiah awk a ṭha lo. Salai NSA paih singkhaw btkin CNA – CDF cu singkhaw rai asi lo. Na singkhaw ding mi cu MAH le a minung Chin Luban Lubo rual, Ralkap minung Chin Dr te tu an si deuh awk asi. Credit: Saya Rung kaw\n← CDF timi min chalh in kan thawh vekvek Ko ahcun!\nRalhrang Duhnak Zulhmi (Public Relation Team) Cathanh! →


***Vakok.Lian***: Chin Baptist Churches USA (CBCUSA) Kong:\nChungtel thar khrihfabu hna kan ngeih caah le kan groupmail ah mi thar kan ngeih lengmang caah CBCUSA thawngthanhnak hi kan tuah tthan lengmang tawn. A liam cia zarh thum ahkhan crusade tuahnak ding biakinn hlan ding in kaa chok. Chin pastor pakhat he kan i tong. Kanmah Hakha lei khrihfabu hna kong a ka hal. CBCUSA ah khrihfabu 29 kan um kho cang tiah ka leh. "Nannih Hakha lam pawl cu nan ti ttha tuk lawm mam, Nan lung a rual thei tuk!" a ka ti. Kei nih saya na chimmi cu a si lem lo. Kannih Hakha lei pawl cu kan si a fah ruangah pakhat le pakhat i bawmh kan hau. Nanmah bantuk in kan ngeih deuh tikah cun mah duhduh in kan um te ko lai tiah ka leh. "Si maw, cu tin maw na ruah?" a ka ti. "A si, cu tin ka ruah ko" tiah ka leh. Ka palh hnga maw? Palh kho ka si, palh lo kho zong ka si. A hman ti tak ding cun ka ti thlu kho ve lo.\nBiaknak lei in CBCUSA min in khrihfabu 30 kan um cang. Khrihfabu pakhat ah chungtel 1000/900/800 a ngei mi khrihfabu zong kan ngei. Chungtel 550 cung a ngeimi khrihfabu pariat a um. Lulak ah chungtel a tam ngai ding khrihfabu an um pah fawn. Civui hna voi thum kan tuah cang. Lai hawi lakah hngar ngai ding in i ruah a awl ngai. Nain, a chung in a tthawng deuhmi cu kan hawidang an si. A chung in an i pehtlaihnak a ttha deuh. Kawlram in ramdang tiangah a chung in tei an ma. Cacawn an teima. Hakha lei mi kan rak i nuamh lio ah ca hna an rak cawng i Chin National Day ni paoh ah lawmhnak kut kan benghpiak cang hna. Chin National Day kan phan deng i ka van telh ta. A tu tiangah kan hawidang hi cafung tlaitu, kannih Hakha pawl hi kut bengtu kan si rih. Hi ka bia hi biathup in ka ruat lo. Mino sin ah kan hawidang sining hi cawntlak an si tiin ka chim tam ngai cang. Thuk deuh in nun thiam ve usih ti cu ka duh tuk ve caah. Kan hawi dang kha ka thinlung in ka lawmhpi khawh tthiam hna. Kan miphun dawhtertu an si tiin thinlung tein ka lomh zungzal hna. Hawikom ah kan i ser kho ko. Khrih vel ruangah.\nNihin ah kannih Hakha leimi holh aa hrawm khomi hna hi USA le Canada ahhin biaknak in CBCUSA lawng hi kan i hlumnak a si. Komh mission rian kan ttuanttinak a si. Kan thlacamnak cu Khrih ah pumkhat sinak hi tthawnter in mission rianttuan hi kan duh. Kan mino hna zong nih Pathian ah duhnak thinlung ngei hna seh ti kan duh hringhran. Political le Social organization dang in hlumnak kan ngei lo. Kan herh ko. Nain, hi zong hi Pathian vel a si kho ve. Khrih zumhnak in i hlum hi a ttha bik. Nain, kan i hlumnak thazang hi kan der ter sual ahcun Hakha lei mi kan caah cun vanchia ngai dirhmun ah kan um tthan kho ve. Nihin ah lomh kan ton mi hi sau a nguh lo kho mi a si. Cu caah, Khrih zumhnak in kan i hlum cu a herh taktak. Pentecost ni ah Khrihfabu aa thokning zong a si. Kannih Hakha lei khrihfabu hna hi CBCUSA in dawtnak thinlung he i hlum hi kan herh taktak. Pathian rianttuan kan duh taktak i kan miphun kan dawt ahcun thinlung pakhat tein dir tti i a bu in rianttuan hi kan herh bik mi a si. Mi tampi caah, kan hawi dang ca zong ah kan ttuan kho ve te lai.\nCBCUSC Komh Mission Rianttuannak\nCBCUSA Board of Trustees upa hna hnatlaknak in CBFA nih 2007 in $20,000 hrawnghrang tein komh mission (joint mission) rianttuan a thok. A rianttuannak hna cu:\n1) Paletwa khua ah 2007 kum in $4000/yr in ngakttah inn sak a thok. 2010 kum ah aa liim. Sifak santlailo ngakttah hna nih an hngah. Pathian Thawngttha in cawmkennak rian a ttuan cang.\n2) Kanpalet khua ah Zomi (Chin) Baptist Convention le Kanpalet Baptist Association nih an cawmmi hna ngakttah hna kha $2000/yr in a bawmh hna. A tu lio ah cawmken mi ngakttah cu 55 an si. High School final a kai lio mi 7 an si cang. 2011 kum in $3000 in a bawmh lai.\n3) Matupi khua ah Union Theological College kha $2500/yr in a bawmh. 2011 in $4000 in a bawmh cang lai.\n4) Kanpalet Baptist Association nih Laica cawn ve kan duh i cachimtu pakhat in kan thlah u tiah CACC kha an hal caah, Melbourne Chin Church, Australia he i bawm in kyats ting 50 in inn nganpi kan sak piak. Hi ka inn ah khuate sianghngakchia kha a lak in kan um ter hna lai. Laica le Pathian thawngtha a cawnpiaktu ding Saya Mawng Ceu cu CACC nih an thlah cang. CBCUSA nih hlawh kan pek.\n5) Hakha ah Chin Christian College cu $4000/yr in kan bawmh. Cachimtu hna le Bible siangngakchia a harsa mi hna bawmhnak ah hman a si.\n6) Hakha-Hmandaw lamcawhnak kha $2000/yr in 2007 in tu kum tiang kan bawmh. Hi lam cu a hranpi cu aa liim cang.\n7) Hakha Nawi Tidil caah bawmhnakcu $2000 in bawmh ding in aa tiim.\n8) Hakha Agape Clinic ah Chin Baptist Mission Church, DC le Hakha Baptist Church, Hakha he $2000/yr in damnak rian kan ttuantti. Sibawi pakhat le nurse pakhat le innngak pakhat nih sifak santlai mizaw kha an zohkhenh hna. Sibawi man pek awk ngei lo mi Laimi sifak santlai lo kha a lak in an bawmh hna. Khuate ah an tlawng pah. 2010 cu $3000 in bawmh a si.\n9) Thantlang Bethel Clinic damnak rian kha Battle Creek Chin Baptist Church, Michigan le Thantlang Baptist Church he $2000/yr in rian kan ttuantti hna. 2010 in $3000 in bawmh an si lai. Sifak santlai lo mi tampi nih awl tein sibawi an ton khawh. A lak in sii zong an pek hna.\n10) Hakha Bible hrilhfiah cu Lai Khrihfa Cattialtu Phu (LKCP) nih 2007 in ttial an thok i CBCUSA nih $5000/yr in an bawmh hna. Lai Baibal thiamsang hna nih an leh cuahmah lio a si. Dr. Jones Mang Hup ttial mi Marka cauk le Dr. Sang Awr ttial mi Baptist Tuanbia le Zumhnak cu an nam cang. Hrilhfiah cauk an liim mi paoh Yangon ah an nam lengmang lai. Laimi nih kan nuhrin holh tein Baibal hrilhfiah cauk kan ngeih khawh nak ding ah CBCUSA cu rian a ttuan. Hrilhfiah vialte an ttial dih tikah Thlang Lairam ah a ummi khrihfabu vialte hi a lak in kan pek hna lai. Anmah holh in Bible ttial kho ding scholar an chuah khawh tuan lai lo caah Laica an rel khawh ahcun Bible bia zong an rel khawh lai.\n11) Malaysia Chin Prison ministry: Malaysia thonginn ah a ummi nu le ngakchia hna zohkhenh le lennak cu 2009 in Chin Christian Fellowship, Malaysia he an ttuantti. Nu nih an herh mi thil he pastor te nih thonginn ah an len hna. UNHCR ah report an tuah i card an sawkpiak duahmah hna. Malaysia thonginn ah chungkhat nih len khawh lo mi Lainu hna lawmhnak mitthli a tla tawn. Hi rianttunnak cu CBCUSA Nubu nih ttuanvo an lak. An nu hawi hna bawmtu ah an cang.\n12) Hakha siangbawi te thlan cu kyat ting 20 renglo in a remh. Mi nih len awk tlak tein pangpar he dawh ngai tein a um cang. Mi tampi nih thlacamnak hmun ah an hman khawh cang.\n13) Bawmhmi dangdang:\n(a) 2010 kum chung ah Laitlang, Kawlrawn le Thlang Laimi kangh-uhnak le thlichia nih a hrawhmi chungkhar 140 dengmang kha kyat sing 79 dengmang in bawmhnak a tuah.\n(b) CBCUSA le hawikom khrihfabu hna nih 2009 kum Christmas laksawng cu ttaamnak a tuarmi Paletwa peng Chinmi sin ah an kuat tti.\n(c) 2008 Lairam mautaam le mangttaam ton lio ah Chinmi dihlak sin ah $7,000 reng lo in bawmhnak a tuah.\n(d) Siangbawi Dr. Johnson nih Chin Christian College ah zunngaih par kuat ding in biaro a kan vuih lio ah Laimi tampi nih CBFA hruainak in $29,010.77 man zunngaih par kuat a si.\n(e) Hakha khuahlun biakinn kang sak tthannak caah $5000 a bawmh.\n(f) Kawhtawng ah Chinmi tampi ti ah an paam lio ah bawmhnak a tuah.\n(g) Kawlrawn thlichia in harnak a tongmi hna a bawmh hna.\n(h) Mara peng ah innkang mi $300 tein bawmhnak a rak tuah bal.\n(i) Haiti lihninh in harnak a tongmi chungkhar kha bawmhnak a tuah.\n(k) Asho Chin thlichia tuar hna kha bawmhnak a tuah.\n(k) October 2010 chung ah Lairam ah tilian (nawng) a tlung. Minung nunnak a lak pin ah leikuang tampi a rawk. Tlanglo facang a rawk fawn. Thlang Lairam ah zu nih an thlai vialte an eipiak dih hna. Lairam khuasa kan unau hna cu rawlttaam tihal in an um tthan. CBCUSA nih Falam, Hakha le Tidim miphun hawi zumtu dihlak kha bawmhnak tuah cio ding ah au ding aa tiim.\nNorth America ah a ummi Chin khrihfabu hna he pehtlaih hawikomhnak a tuah. State kip ah a ummi Chin community le fellowship hna kha khrihfabu in an dir khawhnak ding le thlarau ti le rawl an hmuh khawh nak hnga, pastor hna nih an len hna. Pastor hna nih an lennak ding kha region in an i tthen. Khrihfabu kan tam cang i fel tein tuah ding an i zuam.\nNorth America ah Chin ralzam mi hna le khrihfabu hna kha Chin pastors nih 2010 kum chungah an tlawn hna. 2011 chung ah tuah tthan a si lai. CBCUSA pastor hna nih mah khrihfabu mino hna he mah le region chung Chin khrihfabu hna kha tlawn khawh an i zuam cio. Thazang pek khawh an i zuam.\nThih le ngaichiatnak khrihfabu pakhat le pakhat an i bawm. Chungtel 400 cung khrihfabu nih $400 cio in le chungtel 400 tang khrihfabu nih $200.00 cio in thawh in thihnak a tuarmi khrihfabu kha an bawmh hna.\nCBCUSA ramchung Bible sianginn kaimi hna bawmhnak caah CBCUSA scholarship program zong 2011 in $10,000 a ngei cang. February 2011 chungah scholarship sawknak ca kha EM sin ah phanh ter ding a si.\nCBCUSA Minister Council zong a ngei lai. Ordination zong a pek ve cang lai. Ordination Komiti zong an tuah cang. CBCUSA civui pi ah maw, khrihfabu cio ah maw, mah duh thimnak in ordination cu pek an si lai. Pastors retreat zong Indiana Chin Baptist Church ah September 17-19, 2010 ah tuah a si. Kum fa tein tuah ding in aa tiim.\nCBCUSA Youth Department nih prokrem a phunphun ngei ding in an timh. Mino gospel concert le camping zong 2011 kum ah tuah ding an i tiim. Indiana Chin Baptist Church ah September 18, 2010 zan ah CBCUSA Youth Worship Service an tuah. Mino tampi an kai.\nCBCUSA BT meeting kan tuah caan paoh ah gospel crusade kan tuah lengmang. Kan miphun nih Khrih bia hi ti bang kan hal. Khrih bia hi kan nunnak ah a can ding kha kan duh caah Thawngttha chim hi tha kan pek. Khrih Thawngttha nih kan miphun hi ser sehlaw dawtnak le remnak hi kan lakah leeng seh ti kan duh. Kan thlacamnak a si. Khrih dawtnak hi kan miphun hruaitu hna nih kan ngeih ahcun kan miphun nih a tuarmi tthennak vialte hi remh khawh ding a si. Thinlung fing le tlang hna hi chimh in rual ter khawh an si lai.\nKhrih rian ah,


Salai LTT: Chin ram CM caah Pu Soe Htet ka uar bik – Myanmar Chin\nChin ram CM caah Pu Soe Htet ka uar bik\nPu Lian Luai cu Pu No Than Kap nih vangkhen in tengh a timh an ti i a tengh khawh ahcun Chief Minister hmunhma a lawng te lai. Kei cu NLD candidate lakah CM caah Ralbawi Soe Htet (Bokyi Salai Mee Luh) khi ka uar bik.\nNLD cozah vuanci lak ah Hakha zung lutlai pawl a hro ngammi cu amah lawng hi a si, a rengh khawh dih hna. Mipi hmai ah cun a aw nem than, mipi kha amah nak sang deuh ah a chiah khawh. A fel fawn. Pengtlang tanh hleinak lungthin a ngei lo. Chin timi lungput fek tein a dirpimi a si. Cathiam zong a si.\nHakha innhmun samh khi Isaac Khen phu nih caan sau taktak an kalpi i zeihmanh an lim kho lo, Pu Soe Htet nih chikhat a lim khawh. A dik, zapi caah a tha tiah a ruahmi ah cun inn theh zong a tih ve lo. Cakei si ve.\n‘USDP cozah nih CNF/A hi Paletwa peng ah umnak nawl rak pe ko hna sehlaw AA an lut lai ka zum lo, hriamtlai veve an si i phu khat le phu khat hmunhma i upat cio a si lai caah’ tiah a chimmi hrim kha ka uar tuk.\nAtu lio Chinram NLD cozah vuanci ah cun amah lawng hi ka uarmi a si. ‘Lau hna seh’ kha cu thimnak lut ti hlah sehlaw a tha tuk lai 😊.\nSalai Lung Thli Tum tialmi lak chin mi a si.\nPhakant Ah A Thimi Munung Pakhat Caah Phaisa (500,000) Cio Pek An Si Lai


Championship Paih kong thawngthanh – Chin World News Evening\nChampionship Paih kong thawngthanh\nAugust 30, 2019 Salai Van Theihtlei\nChampionship Paih kong thawngthanh: A ni: Aug 31, 2019 @12pm-10pm- A hmun: Chin Revival Church- 1310 E Grauwyler Rd, Irving, TX 75061\nOnline in zohnak: www.ccnchannel.net-Pay Per View zohman $50- Myanmar ram chung um mi nih The Chinland Post sinah 10,000MMK in cawk khawh a si lai. A hmun zoh man ah: Zapi cu $40 a si lai.Student cu $20 a si lai.\nEidin:A leng lei in din ei iken a ngah lailo. A hmun ah din ei an zuar lai. Satluak zong a tel lai. Theihding: A lut hmaisa paoh in thutnak pek a si lai. Ticket cu a hmun ah cawk a si lai. Credit: CCN\nRelchih. Mifim Biatawi: Nunnak Fimchimtu Rawl. Mifim bia tampi theih hi lungthin le ruahnak a kauhter i, a sersiam. Mifim bia hi an tawite ko nain an thuk i, a kau. Practical nunnak ah fimchimtu le ruahnak petu tha taktak an si. A tanglei ah tlawnpal te kan rak tial. Thathnemnak tampi an pek lai ti kan zumh!\n1) Hlawhtlin a duhmi nih cun hlawhtlinnak lam an hmuh i, a thathumi hna nih cun phetchemnak lawng te an chim – Min Theih Lo\n2) A nungmi le a thimi kan i dan tluk tein cawnnak a ngeimi le a ngei lomi kan i dang – Aristotle\n3) A luan cia kum ruk ah khan cun, zeizong vialte kak theih dih; atu cu ka thei ti lo. Cawnnak hi kan theih lonak a ka theihtertu a rak si – Min theih Lo\n4) Ram pakhat a thanchonak pek kan duh ahcun a minung hna kha cawnnak pek hmasa kan hau – George Bernard Shaw\n5) Theihhngalhnak ngeih tung loin fim cuh tuk cu ningzak a si; dirhmun ngeih fawn tung lo i, theihhngalhnak ngeih tuk zong hi a tihnung i, thinphang a si – Samuel Johnson\n6) Theihhngalhnak ngeih hi a tha i, thehihhngalhnak ngeih lo hi a tihnung – Diogenes\n7) A rawltammi kha nga pakhat pe law ni khat hmanh a zat lai lo. Ngatlaih kha cawnpiak law a nunchung pawcawmnak a ngei – Taluk Phungtluk\n8) Kan theihhngalhnak a thancho deuhdeuh tikah kan rak theih lonak a rak lang thluahmah ve – John F. Kennedy\n9) A luan cia tuanbia nih a cawnpiak khawh lomi cu a hmailei nih harnak a pek lai – Zarathushtra\n10) Cawnnak hram cu a kha i, a theipar cu a thlum – Aristotle\nChina Nih Kan Thilri An Fir – John Bolton\nDr.Pari Nih Nuta In A Chuak Kho Mi Zawtnak Kong Aa Chimmi Ruah Phu Taktak Asi (Video)


Thantlang khua kangh kong ah CNA/CDF nih lehrulnak faak taktak in antuah lo ahcun – The Cherry Par\nThantlang khua kangh kong ah CNA/CDF nih lehrulnak faak taktak in antuah lo ahcun\nTutan Thantlang khua kangh kong ah CNA/CDF nih lehrulnak faak taktak in antuah lo ahcun, an mah kutah mawhphurhnak dihlak khinh si cang seh. Chuak uh anti hna Thantlang khuapi nih nanmah nih attha nanti ning si ko seh ti’ah Thantlang khua, achung thilri, Sattil dihlak thaap in an kianh hna. Uihruut Raalhrang duhpaoh cawlcanghnak hmun menmen ah maw kianh cu an si lai?\nThinlung afak ko tutan cu kan ralkap pawl an cawlcangh ning in kan zohcang hna lai mipi kan thinlung attap cang.Rallokap minung tlawmpal te hmanh anduh poah in kan lor ter hna kan inn lo kan khua tiang in akan khangh mi cung ah zeitluk indah ancawl cangh ve zoh hna usih.\nThin lung lawng a fak ko. Kum 70 chung an nih cawn piak mi a si. Hi nak in fak deuh in kan tuar rih lai.A tu lio caan ah cun Nun dam abia pi. Ralhrang cu anaa an thlah lai ruah ding a si lo. Ram dang Pressure Statement hna cu zei an rel lo kan rak ti mi a si. Hriamnam an nih bochan, an ngeihchia sungh ding an ruah kho lo. Anaa an nih hrut pi cang. Kawlram cu hriamnam tha nih lai a rel te lai.\nMah caah cun NUG nih Tlangcung hriam tlaih hna he ifonh; PDF/ CDF hriamnam ngan pek hna mah lawng cun teinak lam a um. CDF/ CNA lawng a ngah lo. An um sawh sawh ding cu an si ti lo. Media lawng in uah ding a si ti lo. NCA minthut mi he cu tanrual tii khua an khan ding a si. Ram dang lobby an tuah mi cu a za tawk a si cang. Ram dang nih tuah awk an tuah, theih awk le hngalh awk an hngalh ding cang.\nThinlung he chungril he celh cio a si lo, kan cekkha tiang in a kan runh. Hi lai hi an rak theih caah minung kan paam sual lai tiah an rak chuahtermi hna a si lai ti hna ka ruat phah. Hi ralhrang nihhin minung zong zaam lo in rak um hmanh usihlaw an hrial hlei hnga maw ti hna ka ruat.\nLaimi ca’h cun kan innlo hna hi kan chancheu rianhmi an si. Runven dingah Nunnak changtu bak an si ve hna. Thantlang khua pi hi ciam dih lawlaw seh law CNA he A lo he CDF he F lo he thih ngamh thisen chuak Nun nak pek in Kan dir i kan luh hnawh hna lo ah cun hi nak in an zual lai.\nRallokap nih CNA/ CFD Challenge bak asi tiin kei cu ka ruah. CNA/ CDF khoika nan um ithup maw chuak uh i kap usih ti bak si ko. Lungthin nih cun a celh ruam cio lo e,A si nain CNA/F nan ti ning hna hi cu nan luan deuh ko rua nan bia hi remh deuh u law a tha ko hnga.\nZeicahtiah ThlangTlang Khua hi CNA/F nih chuahtak dih u tiah, an ti hna lo nak an rak fianter cang, Khua pi pa khat a si mi an chuah tak dih mi tu hi Khua chung mi nih khua le ram le an ngeihchiah an dawt lo ca tu ah a si deuh ko,Khua fak deuh in an rak ruah lo caah a si ko. Pathian tu nih nan thinlung in hnem hraam ko hna seh.Ralhrang rallo kap cu a rauhhlan ah an tlu cang ko lai.\nMaw Thantlang Khuapi meikhu he meialh pi he na ciam ruangmangmi a vun in hmu tu paoh nih cun celh a um hrimhrim lo ee! Maw BAWIPA hinak a let in a thami le aa dawh bik khuapi le ram ah na kut zung dawh in kan sak piak than hram te ko mu.Lung a fak kho tuk mu!\nTutan Thantlang khua kangh mi hi CNF ca ah Ca Min puai a si cang a dong nak Caminpuai a si. Uico ralhrang pawl cu an kan hloh ko i zo hna seh ca kan I hmuh la cu.CNA/F hi an a chawng tamaa CDF hi cu zaang faak an si, CNA kan I bochan sual ko hih. CNA/CNF caah cun Final Examination si cang ko hih.\n← Thantlang khuapi chung inn 70 in inn 100 kar a kaang, CNA/CDF nih ralhraang pakhat an thah i meithal zun khat an laak\nThantlang inn kaang kong ah CNF Spokesman Salai Htet Ni nawlnak bia →


CDF phu dang le CNA/F nih cathanh (statement) pakhat hmanh an chuah mi a um rih Lo – The Cherry Par\nCDF phu dang le CNA/F nih cathanh (statement) pakhat hmanh an chuah mi a um rih Lo\nDinnak Kan Herh! (We need Justice)\nChin ramkulh Paletwa peng, Sami khua pawng, Soni Kanaung khua um minung (6)hna cu 16 Dec 2021 ni ah thah an tong. Ram chung ram leng mipi nih an theih dih ko cang. Mah kong he petlaihin 17 Dec 2021 ni ah Chinland Defense Force-Paletwa (CDF-Paletwa) nih cathanh (Statement) an chuah cawlh ve.\nSihmanhsehlaw thahnak an tong ni thawkin nihin ni (5) ni tiang ah CDF phu dang le CNA/F nih cathanh (statement) pakhat hmanh an chuah mi ka hmuh rih lo. A naihniam bik in kan unau Matupi CDF hmanh nih an hmur ai chiit. Zei ruangah dah va si hnga? A tuarmi chungkhar hna le mipi nih theih kan duh tuk cio.\nKawl ralkap cu kan huat. Ralhrang uknak cu kan mawhchiat. A ruang cu an tuahsernak le an cawlhcang ning kan duh lo ruangtu ah a si. Cucaah Chin mipi nih kan bochanh bik mi CNA/F le CDF nih cun kan ram le kan miphun cungah thencheuhnak ngeih lo, dinnak (justice) in kan hruai hna seh. Mipi nih dinnak kan herh khun.\n← ZRA le SAC Tonnak an Ngeih caah kan Kah hna tiah CNF nih Chim\nZRO/ZRA Hi Chin ISIS Ansi. Ralhrang ZRA. →


MAH BIA LAWNG DUH MAH VOIH RIM LAWNG THAW TIAH BUAI TI HNA HLAH USIH – Buanchukcho\nRalkap Dictator uknak cu tlangcungmi hna nih kum 70 lenglo thlanhri put in le thisen tiang chhuak in kan nunnak tiang liamin kan doh cio ko nain tuchun nitiang Fedral Self Detarnimation cu kan ngah kho hlei rih loh. Tlang cungmi hna lakah a țhawng ngai mi hna , KIA / KNU / AA nih betak tein an ralthuam thatha hmangin an doh peng ve ko nain tuchun nitiangah an covo simi zong an ngah kho ve hlei rih loh.\nSiahngakchia zong nih an nunnak i thapin an van doh ve teinak an hmu kho loh.1988 ah an van doh than ko nain teinak an hmu kho hlei loh. 2007 ah Kawlram Phungki pawl nih hmai an hruai le an van doh ve nain teinak an hmu kho hlei loh.\nA tuah, Mi tam deuh nih NLD hmaihruai nak in tiah an puh bantukin chim ko ning muh. …. 100 % 70 cu a dik reng kole.NLD hmai hruai nak in, Ramchung dihlak minung nih kawl ralkap doh asi. A ngaingai ti kolo cu a tu hi NLD lawngin zei hmanh a si kho loh. Zei caah dah tuchun nitiang kawl ralkap doh hi a kal khawh tiah cun MIPI KAN LUNG RUAL ruang tu ah a eak si deuh. Hihnu pin lei zongah MIPI KAN LUNG AI RUAL a herh peng timi theih buin tein KIA / KNU hmailei an panh chin bantuk in mipi zong hmai lei panh chin usih .\nUSDP le Hruai tu cheukhat hna nih cun kan mah bia lawng kan mah voih lawng tiah tiin NLD le Suu Kyi an huat ruangah RALKAP uknak an i thim deuh. Kan nih kan i tel loh. Hi i dohnak hi kawl mi le kawl ralkap i dohnak a si an ti men. Mipi lei nih USDP pawl kam zongah um duh lo ding. Hi hna pawl hi mipi caah ral an si tiin lungthin ah i cinken ziar ding. A ngaingai kan tiah cun, a tu kan dirhmun ah hin cun mipi lei ah a tang lo mi poh cu dalan an si tiah ti khawh dih an si.\nA tuah hin Fedral si ko lo maw kan duh bik mi cu?\nRalkap uknak in zeiti hmanh in Fedral kan hmu kho loh ticu zapi nih kan theih dih ko lo mei?\nRalkap hna sin hnak cun CRPH/Nug sinhin Fedral hi hmuh le ngah a awl deuh suaumau ko lai tizong kan theih asi ko lo mei?\nA cu si nalakah, mi tam pi nih Nug cu NLD he ai khat tiah party ih hehtiah rak buai len ko cu. … hmailei ah zei kan lawh lai ti ruah set ah hin cun thin a phang.\nUSDP le Hruai tu cheukhat pawl bia luklakah nan lung awtawm in um hlahseh mu.\nA tuhi mipi nih teinak kan hmuh lo sual ah cun mu a USDP luklak pawl nih cun mu a zei hmanh thiltha an in ti piak kho lailoh tikha thei mu. An mah USDP hmanh a security hmanh a pe hna lailoh .\nA tuhi keimah voih rim lawng a thaw , ka bia lawng a țha tiah buai can asi loh. Party ah buai can asi loh.mipi lung i rual caan asi. CHIN mi thazang a der mi hna nih caanțha kan neih lio bak asi .Mipi kan lung rual buin hmai lei panh chin ko hna usih law. ..TEI nak kan co te ko lai.👍💪\nDaw Suu Kyi nih Ral kap hna sinin, a duh herh mi thilri pawl laak a duh lo caah a sihni sinah bawmh a hal.


Thawngpang tha:USA um mi dihlak caah’Nan bank cio rak check te uh’Tuzar chung. – Lai Lungrawn Post\nDecember 29, 2020 December 29, 2020 admin Thawngpang\nDemocrats party nih US um tax pekmi, minung pakhat cio nih US $2000 ngah ding in anmah party nih an control mi House Pyithu hluttaw ah bill thar an chuahpi i, tu zanlei ah an pass hnu ah Republican nih an control mi Senate Amyotha huttaw ]ah an kuat.Senate hruaitu hna nih Senate floor ah an chuahpi le chuahpi lo ding a fiang rih lo. An chuahpi hmanh ah an pass lai zumh a um lo. Republican nih $2000 tiangtiang pek ding hi an duh lo, zeicatiah US National leiba hi $27 trillion reng lo a phan cang caah US citizen minung pakhat nih kan ngeihmi leiba hi $220000 renglo cio a si cang caah a si.\nPresident Trump nih cun minung pakhat nih $2000 cio ngah kho ding in congress a fial hna. Senate nih an cohlan ahcun President Trump nih minthut lai tiah zumh a si. Asinain Republican nih an cohlan lai zumh a um lo. Democrats pawl nih hin Republican nih an cohlan lo ding theih ko bu in anmah control mi House Pyithu hluttaw ah an chuahpi i an pass mi hi politic ceihnak caah an hmanmi sawsawh a si lai tiah an zumh.\nTrump nih min a thutmi $900 billion chung i a tel cangmi Second Stimulus $600 cio hmuh dingmi kha cu ninga ni’Friday hrawng ahcun direct deposit in nan bank cio ah a phan lai tiah zumh a si.


Kan Farnu Sui Hlei Tial (21) Bulhnak Kan Ruahning Lengin Phaisa Bawmhnak Nan Pek – Chuncha News\nKan ruahning lengin Bulh A Pemi Kan Tam. October 12, 2020 (Kawlram Caan) zinglei 11:00am tiang kan cohlan rih lai. Sui Hlei Tial(21) Bulhnak Bawmhhal mi pek a duhmi nih GoMefund https://gf.me/u/y3w8bm ah pek khawh rih a siko. October 17(Sat) ah Chungkhar hna sin kan pek chanh lai. | Tangka fang (Cash) in pek a duhmi nih USA- 240-786-8162 le Kawlram – 09259153892 ah pehtlaih khawh a si. Ape cangmi nan cungah kan ilawmtuk!\nSui Hlei Tial ruak tlunpinak ah a herhmi Malaysia le Kawlram Embassy, Vanlawngman le tlun kalman ah tampi a dih tiah chungkhar sin in kan theih. Cucaah Sui Hlei Tial dawtu le Chin miphun thihlo bultawl nunphung tha a pemi unau hna nan kut samh cio dingin Tangka bulhnak he The Chinland Post nih bawmh kan in hal ve. Credit: The Chinland Post\nRelchap<<< 2020 October 6| Kan Nau nu hi Malaysia ram ah 2020, September 29, zan Suimilam 8:00pm (Malaysia local time) ah inn Cung in a tla i a kan thih tak. A ruak cu Kawlram tlun pi ding in timh tuah a si caah 1-10-2020 zing ka te ah Block-2 Khuabawi Hlun Pu Van Hngak le A thi mi i a pa te Pu Kap Tir Thang kan inn ah an ra I an si ning an rak ka chimh . Kan naunu a ruak hi Zarhte zan 7:00 pm (Malaysia Local time) in a van i thawh lai i , Zarhpi ni zah ah Hakha a phan ding si le na kan bom kho hnga maw Hakha lawng si lo Thantlang zong bomh hal kan in duh ko an ti i , aa si ee bomh khawh kan zuam hna lai Hakha zong kan kal pi hna lai a ni khua lai ah ka chim than te uh ka ti hna i an lawi .\nA vui tu minung 4 cu in kir ti lo in Quarantine ah luh ter colh an si. Thantlang Covid-19, I Runvennak Main Committee hna cu 1. Peng Uktu (Myone Ohchohzi Hmu) —U Aung Shwe Myint ….Chiarman 2. Peng Ngandamnak Zung Lutlai (Myone Cianma Zi Hmu) TMO, U Thun Pua — Secretary 3. Peng milu cazin tlai (Myone Lahwah Kah hmu) ..Member 4. Peng Fimcawnnak zung bawi (Myone Pingngazi Hmu) . . member 5. Peng Palek bawi ( Myone Yehmu Palek Bawi).. Member 6. Peng biaknak zung bawi (Myone Tatana Zi Hmu) .. Member mah hna hi an si. Khua Nupa kan i tel lo. Sipin Committee zong kan i tel lo Mino Bu zong kan i tel lo . Lai lei (Laitlai) minung Pakhat zong kan I tel lo. Cung lei nih mah ti ning in Committee ser uh ti maw si an mah te in an ser mi si tu hi kan thei lo.\nKan Farnu Sui Hlei Tial Ruak Tawlrelnak He Pehtlai In Pehzulh Fianternak:


Kawlram kong ah Indonesia le Malaysia nih ASEAN special Meeting ngeih ding in bia an chim ve cang. – Kawltu Team\nKawlram kong ah Indonesia le Malaysia nih ASEAN special Meeting ngeih ding in bia an chim ve cang.\nFebruary 6, 2021 Pu Tawn Mang\nKan Kawlram kong ah Indonesia le Malaysia nih ASEAN cu special Meeting ngei ding in bia an chim ve cang. The Association of Southeast Asian Nations chung in Indonesia le Malaysia nih Kawlram chung i thil a cang mi kong ah special meeting bak ngeih ding in hmai an fong cang ti theih a si.\nIndonesian President Joko Widodo nih Malaysian Prime Minister Muhyiddin Yassin a ton hnu ah, an ram 2 ministers pawl cu a tu ASEAN i chair a si mi Brunei sin ah Myanmar kong ah special meeting tuah ding in khua rak khang seh tiah bia an cah cang.\nMalaysian Prime Minister Muhyiddin Yassin nih a tu i Myanmar i a cang mi thil hi Myanmar Democracy hmuh nak in, hnu lei ah kar a laak ter tu cawl cangh nak pakhat a si, tiah a lungtlin lonak cu Februay 3 ah khan a rak chim cang. February 3 lio ah khan, Myanmar i thil a cang mi hi a ngiat in a lang in kan ngiat ko tiah an rak chim.\nA tu cu an um sawh sawh kho ve ti lo i Februay 5 ah, ASEAN nih hin Myanmar caah hin Special Meeting ngei u sih tiah an bia cu ASEAN Chair Brunei sinah an kuat cang. A rauh hlan ah meeting zong an ngeih i cu long cu si lo in cawl cangh nak zong he Myanmar mipi an bawmhnak lai kan bei si ko.\n← A tu tan Tial Thang teinak A sunlawi khun nak! (MMA fans nih cu theih cia)!\nCawlcangh loin Aa um kho ti lo. (Uar an um bak)!! →


THAWNGTTHA TAKTAK BAWMHNAK KONGAH TRUMP NIH VETO HMAN ATIMH – The Chinlung Post\nTHAWNGTTHA TAKTAK BAWMHNAK KONGAH TRUMP NIH VETO HMAN ATIMH\nDecember 23, 2020 admin NEWS 0\nPresident Donald Trump nih American mipi minung pakhat ah Stimulus check $600 telawng pek nan timhmi hna hi a tlawm tuk ka lungtling lo, minung pakhat ah $2000 tal cu nan pek hna ding a si, nan pek duh hna lo ahcun $900 billion relief bill nan chuahpi mi hi VETO power ka hman khawh tiah tu zanlei ah a tlerh hna.\nCongress nih zahan zan i an pass cangmi $900 billion bill cu atu tiang minsen a thu duh rih lo. President Trump nih Congress [ Senate+House ] nih nan chuahpi mi bill $900 billion hi remh than ulaw, minung pakhat $600 nan pek mi hna hi minung pakhat ah $2000 tal pe hna uh, nuva nih $ 4000 tal co ding in bill chuahpi ulaw min ka thut colh lai tiah a ti hna.\nBill nan chuahpi mi $900 billion chungah Coronavirus he a pehtlai lomi, a herh lomi, phaisa heu sawsawh mi nan telh chihmi hi nan remh dih a hau tiah a ti. Cucaah Congress nih $900 billion an chuahpi cu zohfelnak ngeih than dawh an si caah minung pakhat nih $600 nak tam deuh hmuh khawh a si kho.\nRelchih:Ruch Chuk Cho. Joe Biden le a nupi, Jill Biden tuchun ah Pfizer nih an serchuah mi, Covid-19 khamhnak sii vaccine cu tuchun ah an i chun i, LIVE in an thlah hna. President Donald Trump nih kum khat tlin hlan chuahmi sii cu ichunh ngam a si lai lo, a safe lai lo, kan him lai lo tiah Democrats hruaitu cheukhat pawl nih media ah President Donald Trump cu a phunphun in an rak soisel.\nPresident Trump nih kum khat tlin hlan ah vaccine cu a chuahter taktak hna. UK, le Bahrain nih PFizer serhchuah mi si cu approve an tuah nain FDA nih approve an tuah duh zau lo caah President Trump nih FDA commissioner Dr Stephen Hahn cu approve na tuah lo ahcun na rian in na chuah hau lai” tiah warning a pek hmu ceo ah FDA nih approve an tuah.\nPresident Donald Trump chan chuahmi Covid 19 khamhnak sii chunh a duh lomi le a ttih bikmi Pi chur Nancy Pelosi nih hawi hlan bik ah a van i chun, a changtu ah Joe Biden le an nu nih an i chun ve. An lungthli tein cun an ningzak pah theo lai. President Donald Trump nih Election hlan ah Coronavirus relief bill 1.4 trillion tiang pek dingah Republcian pawl he lungtlinnak an ngei i democrats pawl cu deal an tuah hna nain Nancy Pelosi nih a rak duh naisai lo.\nAsinain election a dih hnu tu ahcun $900 billion te cu fawi tuk in a pom fawn. News media pawl nih mah kong cu an hal i, Pelosi nih a chim duh naisai lo, a theihter duh lo, a leh hrimhrim a let duh hna lo. A fiangmi cu Democrats pawl nih Coronavirus cu President Trump le Republican party dohnak hriamnam caah an rak hman timi hi a dik bakmi a si tiah ka ruah. Credit: Salai Lairamthang\nCNA/F Nih Khin Muang Ye Thah An Rak Timh Nak Kong\nSALAI LAIRAMTHANG: CHIN STATE CM CAAH PU SOE HTET


Lutuv Chin Christian Church- USA - Global Chin Directory\nLutuv Chin Christian Church- USA\n734 N 78th St, Kansas City, KS 66112, USA\nHome » Kansas City » Listing » Churches & Fellowships » Lutuv Chin Christian Church- USA\nPastor Dawt Peng\nLutuv Chin Christian Church cu kan biakmi Pathian nih a dirhmi a si ti hi a hmasabik ah chim ka duh. A pahnihnak ah Kansas City um Lutuv mi nih lungrual tein kan rak tuahmi chungkhar thlacamnak in aa thawkmi Khrihfabu a si.\nLutuv Chin Christian Church tuanbia kan zoh tikah philhawk a tha lomi cu kan Lutuv miphun chung in Kansas City ah khua a rak tla hmasatu hna Pu Tial Hu le Pu Peter Ze Thang hna hi an si. An nih hi January 4, 2009 kum ah Washington DC in Kansas city ah riantuan dingah a rak phan hmasa mi hna an si. Cu lio i an rak umnak cu 414 Ann Ave, Kansas City, KS 66101 ah a rak si. Tlawmpal ah Texas lei in Pu Pa Hmung le Tin Za Hmung, California lei in Pu Khar Tial chungkhar, Florida lei in Pu Cung Lian te nuva hna an rak phan cio hna. Cun February 4, 2009 ah Washington DC in Pu Naing Aung le Pu Win Maung hna an rak phan ve.\nZarhkhat ah ni (6) riantuan a si caah kan i dinh ni zarhpi zan poh ah innchungkhar thlacamnak kan rak tuah lengmang. Bawipa nih Kansas City cu kan Lutuv mi hna umnak caah khua a rak khan bantuk in thlakhat hnu thlakhat mithar kan ni chap chin lengmang. Cu ti cun kan miphun cu nikhat hnu nikhat kan karh chin lengmang caah kan mah le holh, nunphung tein Bawipa Pathian kan thangthat khawh ve nak hnga tiin June 6, 2010 kum ah Lautu Christian Fellowship, Kansas City ti min bunh in inn dong (15) le member (70) kan rak dirh. Cuticun inn khat hnu innkhat in pumhnak le Pathian thangthatnak te cu kan rak thawk. Culio ah Lautu Christian Fellowship ah riantuantu Khrihfa upa hna cu atanglei bantuk hin an si.\nChairman Pu Naing Aung\nVice Chairman Pu Di Man\nSecreatary Pu Win Maung\nAssistant Secretary Pu Robin Tin Ke\nTreasurer Salai Thawng Tin Lian\nAssistant Treasurer Pu Cung Lian\nAuditor Pu Thawng Hu\nMember Pu Bawi Tin\nNubu Hruaitu Upa\nChairman Pi Vung En Cing\nVice Chairman Pi Zung Par\nSecretary Pi Men Sui Tial\nAssistant Secretary Pi Bawi Iang\nTreasurer Pi Aye Aye\nAssistant Treasurer Pi Sui Ci\nMember Pi Khin Di\nMember Tial Hlei Sung\nChairman Val Peter Ze Thang\nSecretary Val Tli Khia\nTreasurer Val Vang Kung\nFellowhship in Church ah thlennak\nKan biakmi Pathian nih nikhat hnu nikhat lam a kan hruai i thluachuah a kan pek chinchin bantuk tein kan fellowship chung member zong nikhat hnu nikhat kan karh chin lengmang caah kan mah le holh tein Pathian kan thangthat khawhnak hnga a dang tein chuah dingah September 4, 2010 ah Lautu Christian Fellowship meeting nih biachahnak a rak ngeih. Cuticun kan mah tein Pathian kan thangthat khawhnak hnga Chin Evangelical Church, EC Meeting tuah mi September 5, 2010 ah Pu Naing Aung, Pu Robin Tin Ke le Pu Bawi Tin hna nih an rak hal hna i EC Meeting nih lunglawm tein hnatlak pinak an rak ngeih hnu ah September 12, 2010 thawk in kanmah tein 796 Center Ave, Kansas City, KS 66102 ah pumhnak kan rak ngei hna. Cun October 10, 2010 ni thawkin Lautu Christian Fellowship cu Lutuv Chin Christian Church tiah minthlen a rak si. Kan Khrihfabu member kan karh chin lengmang caah appointment kal dingah harnak tampi kan ton caah a kan bawmtu ding Social worker kan herh ti a si i, November ,2011 thawk in Pu Za Ceu Lian chung kharkhar cu Social Worker ah kan rak lak hna.\nCun January 6, 2012 thawkin kan Khrihfabu cu Pathian dawtnak thawngin USA nih theih hngalh mi Khrihfabu kan rak si ve.\nKum 2013 thawkin Saya Dawt Peng cu Part time Youth Pastor ah kan rak lak.\nMarch 22, 2015 thawkin Pastor Dawt Peng cu kan Khrihfabu ah caan tling pastor in kan lak.\nKan Bawipa Pathian nih kan Khrihfabu cu nikhat hnu nikhat thluachuah a kan pek chin lengmang i nihin ahcun inn dong (70) leng, member in (400) lengkai kan si ve cang. Bawipa min thangthat si ko seh!\nKan Khrihfabu cu zumtu hna lungrual tein tuahmi chungkhar thlacamnak in aathawkmi buu a si caah nihin tiang Bawipa nih lam a hruai bantuk in hmailei can saupi tiang zong lam a kan hruai lai tiah zumhnak le ruahchannak ngeih buin a kal cuahmahmi a si.\nKan Khrihfabu le member dihlak Bawipa nih thluachuah pe chin ko seh!\nPu Naing Aung\nWord of Life Church, Myanmar\n+95 (070) 21493\nRochester Chin Christian Fellowship- USA\n+1( 585 ) 474-6648\n73 Ambrose Street, Rochester, New York 14608, USA\nContact:… Read more…\nKansas Chin Baptist Church- USA\nImmanuel Chin Christian Church- Kansas, USA\n2510 NE Vivion Rd Ste 300 Kansas City MO 64118-6200, USA\nChin Christian Mission Church- Kansas, USA


A Linhsat Lio Teah William HC nih A Tarmi Hi Vun Rel Hmanh! – CHIN 11 NEWS\nHomeHmuhningA Linhsat Lio Teah William HC nih A Tarmi Hi Vun Rel Hmanh!\nA Linhsat Lio Teah William HC nih A Tarmi Hi Vun Rel Hmanh!\nMarch 21, 2019 chin11news Hmuhning\nCNF/A hi um hlah seh law Chin ram ah hin damiah le misual phu thah cawk loin an karh lai. CNF/A um hlah seh law kawl nih an ek an kan ei ter chinchin hnga. CNF nih zeimawzat an kham manh!\nCNF/A um hlah sehlaw Chin Miphun Ni (Chin National Day) tuah loin kan um peng hnga. CNF/A hi um hlah seh law India ram Manipur sate tapung sinah a fonhmi Tedim (Zomi) kan ralkap an ti ve mi (ZRA) nih duh poh in Chin ram an sawksam hnga.\nCNF/A um hlah sehlaw ramdang ah minung hi zat kan phan kho hnga lo. CNF/A le CHRO um hlah sehlaw tutan UNHCR biachahmi ah mitthli rualriat he aa chiahmi hna hi nan hani a lang kho hnga lo. (CNF le CHRO) cu mit le hnar bantuk an si.\nPeletwa ram kongah CNF/A san an tlai lo tiah a puhtu lila nih CNF kehleng phelh in tluang kan khawn le kan ke kan tengh len rih. UN nih Chin Ralzam a donghter lai ti si lio ah a kui a hram biktu hna, Tu hi na fa na nau a hani a langh le cangka in tu ahcun CNF/A chia za a serhtu ah kan hun i cang.\nLaknak: William HC


Covid-19 kong ah Mike Pence le Kalama Harris Fak taktak in an i Phomh – Kawltu Team\nCovid-19 kong ah Mike Pence le Kalama Harris Fak taktak in an i Phomh\nOctober 8, 2020 October 8, 2020 Pu Tawn Mang\nTutan US rampi Presidential debate cu zoh a nuam kho tak tak khi si. Tutan ah V President a tuan lio mi Mike Pence le Democrats Vice President i aa pemi Kamala timi nu an si.Covid-19 tawlrelnak kong zong ah fak tak tak in an i phomh.\nDemocratic V-President ca i a dirmi Kalama nih cun Donald Trump cu fak tak tak in sual phawt. American mipi nih cun tutan covid kong ah US President ram hruainak nih sunghnak nganpi a ton ti hi a theih. Minung tam tak tak an thi. January 28, khan US President Trump le Vice President hna hi covid -19 tih a nunnak kong cu chim an si ko, Tihnung tuk Virus a si ko nain zeihmanh US mipi an in chim hna lo. Ralrin khawh tuk khi a si. An theih ko nain thei lo bantuk in an um. Tuni tiang hi planning thathi zong an ngei lo tiah a ti. Mike Pence nih cun hi ti hin lehnak a tuah colh.\nTutan hi kan ram pi nih harsatnak le buainak tak tak khan ton ko. Asinain kan ram mipi pawl cu hi hi theih hna seh ti ka duh. Virus aa thok kaa a ni khat nak Ni bak khan Trump nih American mipi pawl ngandamnak hi pakhatnak ah a chia hrim hrim ko. Covid case 5 zong a um hlan ah khan American president Trump nih President dang vialte nih an tuah ballomi thil a tuah. Tuluk ram in khualtlawng vanlawng vialte a kham dih.\nVawleicung i economy 2 nak a si mi. Tak tak le ngai ngai ti ko ahcun Joe Biden nih hin hi thil hi a duh lo. Hi thil hi miphun thleidannak a si tiah a ti. Hi thawng hin American nunnak tam tak tak a chanh. Testing zong tam tak tak tuah a si. Covid sii zong biatak tein a hramthok te khan buaipi colh a si tukum dih hrawng cun hmuh dingin timhtuahnak zong aum tiah a ti.\nDebate zoh a duhmi caah a tanglei link hin van zoh.\n← Aung La NSang nih a Thuat dingmi De Ridder timi Pa aa Thuatnak Video\nMike Pence le Kamala Debate ah Khuaruahhar thil Pakhat a Cang →


Rev. Dr. Hai Vung Lian Cu Sibawi Te Nih An Chimhnak Ahcun Lung A Dong Ko, Sihmanhselaw Thlacam Nak In – The Cherry Par\nRev. Dr. Hai Vung Lian Cu Sibawi Te Nih An Chimhnak Ahcun Lung A Dong Ko, Sihmanhselaw Thlacam Nak In\nRev. Dr. Hai Vung Lian he pehtlai in- ACSY Secreaty Pu Peng Hu nih- A tu hi Rev, Dr Hai Vung Lian cu sibawi te nih hope a um ti lo an ti i Oxygen kan phoih canglai an ti, achung khar nih an siang rih lo, tiah thawng kan theih. Thla cam bawm cio rih ko hna usih. Tiah ca a van thlah. Lung dong lo te in thla cam piak hna usih. A tu te kha US in a hmanthlaak ka hmuh i thlacam piak khawh ding in ka van taar. Credit: JP Biak Tin Sang\nMaw Kan Pathian, Rev. Dr. Hai Vung Lian a nunnak kan zuah piak hram ko. Kan miphun le na khrihfabu caah chiti na thuhmi a si bantukin le a sining dihlak le dingfel te in na rian a tuantu a si bantukin na vel kan thumhthlak piak hram ko. Amah ai ah nunnak lak awk aa tlakmi tampi kan um ko. Mithang Paul nih ka nun rih ahcun kan pum nih Pathian sunparnak a langhter lai ti ka hngalh caah nun rih ding kaa thim a ti bang, na sunparnak caah damnak kan pekpiak ko. Nunnak pek in a kan dawttu Khrih min in, A Men. Rev. Dr. Chan Thawng Lian.\nKAN THLACAM KAN LET SAWH; Maw kan biakmi Khuazing Kan Pathian, na rianṭuantu na fapa Rev. Dr. Hai Vung Lian (Hannah pa) a zawt a zual i Oxygen pek chom in sizung ah a um ti kan theih. Kan miphun ning in kan thin a phang i mangang in kan um. A nunnak khamh law damnak tling kan pekpiak sawh tiah thla kan cam i kan in nawl. Kan in nawlnak le thlacamnak hi kan theihpiak sawh ko mu. Kan thin a phang tuk hih. Khrihfabu le chungkhar zohkenh ding rian tamtuk na pekmi a lim nai sai rih lo. A nunnak maw dihter sual lai cih mu. Nangmah kut cung ah a um ko. Kan khamhpiak ko sawh. Credit: Vanceuuk Khenglawt\nUS ummi Biden tanhtu pawl, hi zat remruam tangka hi nan pe kho taktak lai maw? →


NLD Nih UN Sinah Bawmhnak An Hal Cang – Chin World News Evening\nRelchih: Trump nih Jerusalem cu Israel khualipi a si tiah fehternak ah US am embassy cu Jerusalem ah aa tthial ko i, aho nih an holh ngam lo. Bush nih UN resolution loin Iraq a phawmh i ahodah nih an holh ngam lo.\nObama nih Pakistan ram ah Osama Bin Laden cu a va thah mei ko. Aho nih an kham kho lo. Trump nih Iran general Top, Saleimani cu Iraq ram ah a thah ko. Aho nih an cu-kha ngam lo. Cucaah US nih Myanmar Military Coup ah hmalak an duh tak ahcun UN le N lo a biapi tuk lo. An duh ahcun Min Aung Hlaing hi a inn ah an va tlaih ko lai i, IJC ah taza an cuai ko lai.\nCucaah. US congress nih Myanmar Coup hrawhnak Bill, congress ah an chuahpi lai tiah thawngpang a chuah tikah an chuahpi tak ahcun US khuasa Laimi le Kawlram mi dihlak nan biapi taktak. Nan umnak State ah Congressmen paoh kha email kua cio hram u! An mail boxes ah Kawlram kong lawngte lut seh.\nUS nih Kawlram kong hi biapi ah a chiah ahcun Europe le Canada tbk vialte nih an dirhkamh ko lai. US nih biapi ah a chiah lo ahcun Russia le China nih teinak an hmuh lai tinak a si i, Ralkap pawl nun Khua saunak a si lai. Cucaah US hi biapi taktak an si ko. Mahle ti khawh ning cio in colcanh a herh lio caan te a si. By Zasang Cinzah


Nihin Thantlang Kahdohnak Ah CDF In Nunnak Pekmi Hna; Pa Ram Lian Peng, Pa Van Tha Ceu Le Bawi Za Uk An Si Hna! – The Cherry Par\nNihin Thantlang Kahdohnak ah CDF in Mino 3 an Nunnak a Liam\nNihin December 8, Thantlang khuachung kahdohnak ah CDF in mino 3 nih ram le miphun ca ah an nunnak an pek, tiah thawng kan theih. A nunnak a liammi mino pathum hna cu: (1) Pa Ram Lian Peng, (2) Pa Van Tha Ceu, (3) Pa Bawi Za Uk an si hna.\nCDF in a dang minung 3 le CNA in minung pakhat zong hliamhma an pu hna. Thantlang AG biakinn pawng ah SAC ralhrang nih inn duah an timh caah CDF/CNA nih kah ding in an kal hnawh hna tik ah ralhrang pawl timh cia ngaiin an rak um i rello in a bu in an rak kah hna caah CDF/CNA lei mithi le hliampu an umnak hi a si. SAC ralhrang lei in mithi/ hliampu an um le um lo theih khawh ding in kan i zuam cuahmah lio a si.\n← Zualko: Pasal na nun liam ko hmanh seh na tuanbia dawh an vun tial mino nih!\nZualko: Ram Le Miphun Caah Pasaltha Hna Salai Ram Lian Peng, Salai Van Tha Ceu Le Salai Bawi Za Uk An Si Hna! →


Baibal Tuanbia: Josef Thong A Tla - Jehovah Tehte Hna Web Site\nJosef cu Izipt lei an kalpi lio ah hin kum 17 lawng a rak si rih. Cuka ah cun Potifar an timi pa sin ah amah cu an rak zuar. Potifar cu Izipt siangpahrang Faraoh caah rian ṭuantu pakhat a rak si.\nJosef cu a bawipa Potifar caah rian cu fakpi in a rak ṭuan. Cucaah Josef cu a hung upat deuh tik ah, Potifar nih cun amah cu a inn chung dihlak zohkhenhtu ah a chiah. A si ah cun zeicahdah Josef cu hi thonginn chung ah hin a um kun? Cucu Potifar nupi ruang ah a si.\nJosef cu a hung upat tik ah, mi dawh ngai pakhat ah a cang i, Potifar nupi nih amah he it seh ti a rak duh. Sihmanhsehlaw Josef nih cun cucu a ṭha lo ti a hngalh i a rak duh lo. Cutik ah Potifar nupi cu a thin a hung ngaingai. Cucaah a vapa inn i a rak ṭin tik ah, a hlen i: ‘Khi mi ṭhalo pa Josef nih hramhram in ka sin ah ih awk ah aa zuam,’ tiah a chimh. Potifar nih cun a nupi cu a zumh i, Josef cung ah a thin a hung ngaingai ve. Cucaah Josef cu thong ah a thlak.\nThonginn uktu bawi nih cun a rauh hlan ah Josef cu mi ṭha a si ti a hngalh colh. Cucaah thongtla dang vialte uktu ah a chiah. A hnu ah Faraoh cu a hrai putu bawi le changreu sertu bawi cung ah a thin ahung i thong ah a thlak ve hna. Zankhat cu cu hna pahnih cu mang pakhat veve an rak manh. Sihmanhsehlaw a sullam cu an rak hngal hna lo. A thaizing ah Josef nih :‘Nan mang cu ka chim tuah u,’ tiah a ti hna. Cun an chimh tik ah, Pathian bawmhnak thawng in Josef nih cun an mang sullam cu a rak chimh hna.\nHrai putu bawi sin ah cun Josef nih: ‘Nithum hnu ah thong chung in chuah na si lai i Faraoh a hrai putu bawi na ṭuan ṭhan lai,’ a rak ti. Cucaah Josef nih: ‘Na chuah tik ah keimah kong kha Faraoh sin ah va chim te law, hika hmun in kachuah khawh nak hnga ka bawm ve te,’ tiah a ti rih. Sihmanhsehlaw changreu sertu bawi sin ah cun Josef nih: ‘Ni thum hnu ah Faraoh nih na lu an tan te lai,’ tiah a rak ti.\nNithum hnu ah cun Josef nih a rak chim bantuk tein a tlung taktak. Faraoh nih changreu sertu bawi a lu cu a tan ter hna. Asinain hrai putu bawi cu thong chung cun an chuah i siangpahrang a rian kha ṭuan hram a thok ṭhan. Sihmanhsehlaw hrai putu bawi nih cun Josef kong cu a philh dih ai! Amah kong kha Faraoh cu a chim ti lo i, Josef cu thong chung ah cun a tang rih ko.\nJosef cu Izipt lei an kalpi lio ah kum zeizat dah a si i cuka a phak tikah zeidah a cang?\nZeitindah Josef cu thonginn a phanh?\nJosef cu thonginn chungah zei ṭuanvo dah an pek?\nThonginn chungah, Josef nih Faraoh a hrai putu bawi le changreu sertu bawi caah zeidah a rak tuahpiak hna?\nHrai putu bawi thonginn in an chuah hnu ah zeidah a cang?\nGenesis 39:1-23 rel.\nJosef chan lio ah zuanzamnak kha hrial awkah Pathian nawlbia ah ṭial a rak si rih lo nain Potifar nupi sinin zam awkah amah cu zeinihdah a forh? (Gen. 2:24; 20:3; 39:9)\nGenesis 40:1-23 rel.\nHrai putu bawi a mang le Jehovah nih Josef a lehpiak mi mang a sullam kha a tawinak in chim. (Gen. 40:9-13)\nChangreu sertu bawi nih zei mang dah a manh i a sullam cu zeidah a si? (Gen. 40:16-19)\nNihin zumhawktlak le a fimmi sal bu nih Josef lungputning kha zeitindah an i zohchunh? (Gen. 40:8; Salm 36:9; Johan 17:17; Lam. 17:2, 3)\nGenesis 40:20 nih chuahni lawmhnak puai kong i Khrihfa hmuhnak kha zeitindah a ceuter? (Pct. 7:1; Mar. 6:21-28)


Thawngṭha: President-ding Biden nih "US Mipi $1,400 Cio Bawmh Dingin" Hluttaw Hal a Timh - THE CHIN EXPRESS\nHmai zarh Nithumni (January 20) ah US President a ṭuan ding Pu Joe Biden nih, “US mipi pawl cu minung 1 ah $1,400 cio bawmh hna dingin Hluttaw/Congress ka hal lai,” tiah tuni ah a thanh.\nCOVID-19 kakuaisi tlamtling tein kan chunh dih hna hlan ah kan rammi an har tuknak hnga lo, cozah nih $1.9 trillion hmangin pumpak le company pawl bawm hna usih, tiin hal a timh hi si. Cutin hal a timhmi cu “American Khamhnak Simanking” tiin a auh.\nBiden nih hal a timhmi cu:\nAmerican pawl minung 1 ah $1,400 cio bawmh ding. December thla ah $600 cio bawmh dingin biakhiahmi he cun $2,000 cio asi lai.\nRian ngei lo bawmhnak zarh 1 ah $400 bawmh chap in September thla tiang bawmh ding\nRampumpi ah boss te nih rianṭuantu thahlawh a tlawmbik ah suimilam 1 ah $15 tal pek dih ding\nSeptember thla dongh tiang cu inn hlan man le inn cawknak leiba pek/cham khawh lo ruangah hohmanh inn chuah le inn chuh/ting lo ding\nState le khua cozah bawmhnak caah $350 billion hman ding\nK-12 sianginn le sianghleirun pawl bawmhnak ah $170 billion hman ding\nCOVID-19 hneksaknak caah $50 billion hman ding\nState, khua le miphun hruaitu pawl he i bawm in COVID-19 kakuaisi chunhnak caah $20 billion hman ding\nNgakchia Tax Credit kha tu kum cu a ning tein khirh viar hna ding le ngakchia pakhat $3,000 ah credit kaihpiak hna ding (kum 6 tang ngakchia cu $3,600)\nAcunglei langhtermi hi Biden nih president a ṭuan cangka in biapi bikin rianṭuan a timhmi pahnih lakah pakhat asi. Hi zatzat cozah tangka hman ding hi Hluttaw nih an fehter lai maw ti cu hngalh asi rih lo nain, Biden phu nih cun “an fehter lai ti kan zumh ko” a ti.\nAdang pakhat cu February thla ah a thanhte lai i caan saupi chung ṭuan ding simanking asi lai. Rian tampi sernak, US ramchung lamsul le cozah innlo remhnak, khuati thlen dohnak le miphun tlukruan ternak pawl caah tangka cu zat hman ding ti asi te lai.\nCun, sianginn kainak leiba zong $10,000 cio ngaihthiam hna dingin Hluttaw hal a timh.


Trump nih Michigan vote rel kong tazacuaimi a sung | THE CHIN EXPRESS\nTrump nih Michigan vote rel kong tazacuaimi a sung\nMichigan state vote rel kongah Trump team an lungtling lo i biaceihzung tiang an phan nain an sung thotho.\nMichigan Nawlnak Biaceihzung biaceihtu Pi Cynthia Stevens nih, “Trump team sihni pawl nih nan halmi hi Michigan State Thimnak Zung Lutlai Pi Jocelyn Benson nih an pe kho hna lo,” tiah tu chun (US caan) ah bia a khiah.\nTrump team nih, “Pi Benson nih hin vote an rel lio zohnak nawl kan pe seh,” tiah biaceihzung ah tazacuainak an tuahmi asi.\nBiaceihnak cu Zoom call in an tuah. Biaceihtu Pi Stevens nih, “Michigan state thimnak lutlai cu Pi Benson asi ko nain, mee an rel dih ngawt cang caah Trump team nih nan halmi hi an pe kho hna lai lo,” tiah a chim.\nMichigan Nawlnak Biaceihzung (Court of Appeals) biaceihtu Pi Cynthia Stevens\nTrump team ruahnak petu Thor Hearne nih, “Thim Ni thaizing ah a hung phanmi saṭaih mee pakhat cu Thim Ni ah a phan tiin nithla an ka thlenter tiah thimnak zung rianṭuan pakhat nih a chim,” tiin biaceihtu cu a chimh.\nStevens nih, “kha cu biachokvai sawhsawh asi. A chim nan timi minung hmanh nih thil sining tling tein a chim kho lo,” ati.\nTrump team nih, “vote rel lio zohtu dingah kan party aiawh in kan thlahmi pakhat zong vote rel lio an zohter duh lo,” an ti.\nMichigan State Thimnak Zung lutlai Pi Benson, kum 43\nPi Benson sihni pawl nih, “khuazei thimnak zung le zei tik caan ah dah luh an sianh lo ti zong nan langhter khawh lo caah nan bia hi cohlan awk a tlak lo,” an ti.\nBiaceihtu Pi Stevens nih Pi Benson sihni pawl chimmi cu a lungtlinpi hna.\nVote ahceu fai (65%) hrawng an rel lio cun Michigan state ah Trump nih 8% hrawngin Biden a hruai nain saṭaih cabawm in a rung phanmi vote pawl an rel hna tikah Biden nih a tei.\nTu lio result. Biden caah cun teinak caah 6 te lawng aa duh cang. Trump caah cun har ngai cang\nCucaah, Trump aa lungsak lo i atu bantukin biaceihzung tiang a phak hi si.\nTrump caah cun teinak lam a bi ngaingai cang.


Google Ah Mipi Nih A Min An Kawl Tam Cemmi Sunny Leone – Lungnem\nGoogle Ah Mipi Nih A Min An Kawl Tam Cemmi Sunny Leone\nAugust 16, 2019 admin HOME 0\nA hlan ah hlawhhlang a rak si balmi a si i a tu cu Bollywood actress ah a lut cangmi a si. A tu cu kum 38 a si cang i a tu tiangah hin ai dawhnak cu a ziam kho rih loh.\nIndia le Canada thisen ai cawhmi a si ruangah hin ai dawhnak phun 2 nih a kemh chih i hawi hleiin a cuanglang khunnak zong a si. Actress a luhnak a sau rih lo nain a mah hlan ah actress/actor a rak lut cangmi min thang pawl vialte cu a tei dih hna.\nMah cu a tei hnanak cu India ram chung i mipi nih Google ah a min hi kawl a tam cemmi a si ruangah a si. Cu caah Most Googled Celebrities in India timi min ro sung an pek.\nActor Salman Khan le Shah Rukh Khan cun India PM Modi te hna cu tei i a min hi Google ah India mipi nih an kawl deuh. Ni kum zongah Google ah kawl rak tam cemmi ah thim a rak si i tu kum zongah a si tthan.\nA min a kawl tam cemtu hi Manipur le Assam hi an si hna i ai dawhnak cu a zoh in an zoh cim loh tinak a si. Cun hlawhhlang a rak si bal cangmi a si ruangah hin pa nih a thiam lai tiah an ti i an uar khunnak zong a si.\nMi Thi Ruak Phur Mawtaw Driver A Ttuan Ngamtu Nu Ral Ttha\nVokpi Bak Na Si Ko Na Thau Ning Hi Tiah A Tlangval Nih A Ti Ruangah A Thah!


Uk nak Lak Hnu Mipi A Thi Mi Le Tleih Khih A Tong Mi Hna Cazin – Thechinlandtoday\nUk nak Lak Hnu Mipi A Thi Mi Le Tleih Khih A Tong Mi Hna Cazin\nadmin January 6, 2022 Leave a Comment on Uk nak Lak Hnu Mipi A Thi Mi Le Tleih Khih A Tong Mi Hna Cazin\nTaningtari ramthen, pengkomh pathum chungah February thla thawk in, ralhrang nih nawlngeihnak an laak hnu ah ralhrang phu hna le ralhrang kuttang um phu hna thahnak ruangah, thla 11 chung ah sualnak ngeilo mi 65 nunnak a liam cang, tiah Bee Tenasserim phu nih checkhlatnak tuahmi cazin ning in theih a si. Ralhrang phu nih nawlngeihnak an laak kong ah ralhrang uk duhlo in, dai tein lamzawhnak tuahtu mipi hna le CDM tuahmi cozah riantuan hna cu ralhrang phu nih phungning lo in an tlaih hna leng ah an nunnak tiang an laak hna. Bee Tenasserim phu nih an khomhsuatmi cazin ning ah; Taningtari ramthen chung ah pa 57 le nu 8, an dihlak ah 65 cu ralhrang kut in thah an tong tiah an langhter.\nPengkomh ning cazin laak mi ah, Thawai (ထားဝယ်) pengkomh chungah 34, Myait (မြိတ်) pengkomh ah 19 le Kawhtawng pengkomh in 12 an dihlak ah 65 an si, tiah theih a si. Hi cazin hi 2021 December thla tiang laak mi a si i, Bee Tanasserim phu nih an khomhsuatmi cazin a si. Ralhrang phu nih rallam sialnak ah an hrem hna, meithal in an kah hnanak ruang le pyusawthi nih an thah hna ruangah a thimi an tam, tiah cu phu nih cun an chim rih.\nAAPP nih January 5 tiang cathanh an chuah mi ah Myanmar ram chung ralhrang phu nih nawlngeihnak an laak ni 339 chungah sualnak ngeilo mipi 1437 tiang ralhrang kut in thah an tong tiah theih a si. Tlaihkhih a tong mi dihlak hi minung 11,341 tiang an phan cang. Tlaih ding ah nawlchuah a tongmi hi minung 1964 an si. Ralhrang phu kut in thah a tong mi hna hi Yangon khua chung tambik an si i Mon ramkulh chung ah ralhrang kut in nunnak liam mi 12 an um, tlaihkhih a tongmi hi 400 leng an si, a luancia ni tlawmpal ah khan minung 200 cu thlah than an si tiah Than Lwin Times nih a langhter.\nZalonnak Ni Ah A Zalon Rihlo I; Luatnak Ni Ah Aluat Ballomi Chin Miphun Le Chinram →\n← TNLA Le Mipi Kah Doh Nak Khua Chung Ah A Chuak I Mipi Upa He Hngak Chia He Hliam An Tuar


Breaking News: Halkha peng Amyota Hlutdaw ah Pu Robin Zaathang nih bual a co – Chin World News Evening\nBreaking News: Halkha peng CNLD nih Amyota Hlutdaw in teinak an hmuh. CNLD Pu Robin Zaathang nih Vote-7396 a hmuh i NLD Pu Ngun Vung nih vote-7164 a hmuh ve. Pu Robin Zaathang nih bual a co. Source: Rawn Chin Post\nThawngpang dang rak rel chih:A ra lai mi Hluttaw Nih Zeitindah Fianhlanghnak le Ṭuanvo Laknak An Karhter Khawh Lai? By Salai Van Cung Lian| Chin Digest Vol. 6, No. 4 — Thimnak a hung um, 2010 hnu in kan ram cu democracy lamthluan chung ah a hung lut i thimnak tete zong tuah khawh a si cang i Myanmar ram ah fianhlanghnak le ṭuanvo laknak hi a hung ṭha deuh thluahmah, nain 2017 thawk in a zorchuk ṭhan, ti mi hi data pawl nih a langhter mi a si. Hi capar ah Myanmar ram le Chin Ramkulh chung ah eihmuarnak, fianhlanghnak le ṭuanvo laknak lei thil sining kong ka langhter i a ra lai mi Chin Ramkulh Parliament nih eihmuarnak doh ding ah zeibantuk thil dah a tuah awk a si, ti mi ka ruahnak zong ka langhter chih.\nChimphuan-zalonnak he pehtlai in Myanmar ram dirhmun hi Reporters Without Borders ti mi bu nih kum fatin report an tuah mi zoh ah hin fiang tein theih khawh a si. Reporters Without Borders nih Myanmar ram chung ah chimphuan-zalonnak kong he pehtlai in kum 2013 in 2019 ca tiang data a ngei. An data ning in ka van langhter ahcun Myanmar ram chung ah chimphuan-zalonnak hi 2014 in a kai cho thluahmah. Zalonnak a tam thluahmah. Nain 2017 ahcun a ṭumchuk thluahmah ṭhan, ti hi theih khawh a si.\nPakhatnak ah, ziknawh eihmuarnak a tam khunnak a ruang cu Cozah rianṭuantu hna an nihlawh a tlawm tuk caah a si, ti hi a si. Kan ram sining zoh tikah, tahchunhnak ah ei man, inn man le mei man hna tuak ahcun kan nihlawh hi a tlawm tuk rengreng. Cucaah U Win Myint nih President a tlinnak a ni khatnak ah Cozah rianṭuantu nihlawh ka kaih lai, tiah biatiam a rak chim. U Thein Tun Oo, USDP i chimrelnak nawlngeitu zong nih “ziknawh eihmuarnak hloh ding ahcun rianṭuantu pawl nih a zatawk in nihlawh an hmuh bak a hau,” tiah a rak ti ve.\nCu ve bantuk ṭhiamṭhiam in Aung San Suu Kyi zong nih a ti ve, aa thawh i “ziknawh eihmuarnak hi a tlawm tuk mi, a za lo mi nihlawh in ai thawk mi a si,” tiah tukum ah Singapore um Myanmar ram mi pawl he tonnak a rak ngeih lioah a rak chim ve. Cucu a dik tuk mi a si nain a za lo mi nihlawh “lawng” in ziknawh hi aa thawk, kan ti ahcun kan palh kho ṭhiamṭhiam rih. Khuasak tuntuk a ṭha tuk ko mi rianṭuantu cheukhat zong nih ziknawh an lak tuk ve i an eihmuar tuk ve, ti zong hi a dik mi a si ve.\nTahchunhnak ah, tender company a ngeitu Salai Cepa nih tender ngah a duh caah vuanci sin ah tangka sing sawm nga laksawng a va pek, cu bantuk cu ziknawh a si nain vuanci zong nih ziknawh ah a ruat ti lo i Salai Cepa zong nih ziknawh ah a ruat ti lo, tibantuk kha ka chim duh mi a si. Hi bantuk ziknawhnak hi Chinmi cheukhat nih cun ziknawh ah an ruat lem lo, laksawng menmen ah ruah a si.\nEihmuarnak le lungput an i pehtlaihnak pahnihnak cu lungput ṭha lo hrimhrim kha a si ko. A ṭha lo, a dik lo, ti theih ko bu in mah pumpak miaknak, ṭhatnak le hlawknak caah chawva hmang in siseh, nawlngeihnak hmang in siseh mipi tangka asiloah mipi ngeih mi thilri, vawlei le thil dangdang ningcang loin hman kha a si.\nPathumnak ah langhter ka duh mi cu Chin ramkulh he aa pehtlai deuh mi a si. December 2017 ah Carson Hall ah Chin State Development Actors’ Conference tuah a rak si i cu lio ah Chin Ramkulh Hluttaw Speaker Pu Zo Bawi nih Chin ramkulh ah eihmuarnak a tam khunnak a ruang cu ramkulh le ramṭhen dangdang ah a dingfel lo deuh mi, a zualhma deuh mi pawl dantat can ah Chin ramkulh ah an rak ṭhial hna caah a si, ti mi a rak langhter.\nPu Zo Bawi nih aa thawh i cu bantuk minung cu Chin ramkulh ah an rak chiah hna caah Chin ramkulh cu “hnawm hlonhnak hmun” ah ai cang, tiah a rak ti. A chim duh mi cu cu bantuk minung a fel deuh lo mi paoh dan pek can ah Chin ramkulh ah an rak chiah hna tikah Chin ramkulh Cozah rianṭuantu cu a fel lo mi an tam i Chin ramkulh ah ziknawh eihmuarnak a tam khunnak hi a si, ti hi a si ko.\nFreedom of Information Acts: eihmuarnak doh ding ah cun freedom of information act ṭha tein ser a hau. Zalong tein thawng zamh, chimrel le lak khawhnak nawl a um lonak ram ah eihmuarnak doh ti mi cu hrihram a ngei tuk lo mi thil pakhat a si. Open ACC Regional Offices: Myanmar Anti-corruption Rule ah a um mi cu ramṭhen le ramkulh kip ah Anti-corruption Commission Office on ding, ti mi hi a si. Nain tutiang ah Mandalay lawng ah an chap kho rih, ti hi theih a si. Chin ramkulh tel in ramkulh le ramṭhen dangdang ah regional office ṭha tein on hi a biapi tuk.


Pu Biaka Le Pu Sanga Hna Oneness Le Trinity Debate Luklak Ngaih Awk Tlak An Si Loh — Salai Ephraim Thawngpang\nPu Biaka Le Pu Sanga Hna Oneness Le Trinity Debate Luklak Ngaih Awk Tlak An Si Loh\nOneness an zumhnak, Bawi Jesuh min lawng in tipil an innak ruangah, an lu ah puanrang an i khuh ruangah, an laam ruangah (a can ahcun UPC an laam ninghi phung dangte a si ttheu ve), le holhtheih lo kan ti ko lai cu mah ruang pawl ah soisel le nek an si tawn. Khrihfa a si vemi capo i i saih men le nek zong cu ruah awk ngai a si ve.\nPathian hna teh a tla hnga maw ti hna ruah a hau. Mizoram ah an chim tawnmi pakhat le bang cu UPC tamnak khua poah an tthangcho lo ti si.Laimi (Chinmi) le Mizo nih Khrihfa buu pakhat hmanh kan dirh lo i doctrine (zumhnak tlaihtleng zong) kan sermi an um lo. Zeitluk hmanh in i soisel hna hmanh uh sih law buu a dirhtu le doctrine a sertu mirang pawl nih an remh hlei lai lo.\nBible cu hrilhfiah ning le hmuh ning a dang cio ruangah Khrihfa buu tampi a chuahnak zong a si. A tak te cun Protestant khrihfa buu vialte zong RC buu in a chuakmi lawngte kan si ve ko hna. Bible kum tampi a kaimi caah cun Pu Biaka le Pu Sanga debate zong ngaih awk tlak ngai a um lo ka ti/ngaih an phu lem lo ka ti.\nCredit: Van Tum.\nThantlang Believer Church Biakinn Pi Cu Ralhrang Nih An Khangh Than →\n← Malaysia Ah Motor Pah Nak In Pi Khin Khin Nih Ruahlo Tuk In A Kan Thih Tak


Khah! Myanmar Ah Petrol-Diesel A Um Zat Thawng An Thanh Cang – Chin World News Evening\nMyanmar ah Datsi-Diesel Thlahnih ca lawng a taang! Ralkap nih uknak a chuh hnu in Myanmar ram ah datsi-diesel a lut ti lo i tu hnu thlahnih ca hrawng lawng a taang tiin thawngpang a chuak tiah BBC nih a langhter. MK Datsi-Diesel rianttuannak CEO a simi U Min Aung Hlaing nih “February 1 thawk in ramdang lei in datsi-diesel a rak lut kho ti lo.\nAhlan ah cun hi bantuk in ramdang lei in a luh khawh lo tik ah kanmah tein kan lak khawh tawn. Asinain atu cu lak a har ngai cang” tiah a chim. Asinain ramdang lei datsi-diesel pawl chuah khawh ding in kan i zuam cuahmah lio cu a si ko tiah a chim chap. “Atulio sining chim ahcun Myanmar ah datsi-diesel a tlawm ngaingai cang ti khawh a si.\nAtu zong hi rikhiah phun in a phawt in kan i phaw pah cang,” tiah U Min Aung Khanh nih a chim. “Atu zong ah datsi/diesel man cu a kai cang ko. Asinain, atu ning tein a kal peng ahcun a man a kai chin thluahmah ko lai,” tiah a chim chap. Source: BBC\nRelchih: Ralkap nih uknak an lak hnu in bank an khar hlei ah Myanmar phaisa kyat man a zor caah ramdang cawkmi(import) datsi a lut ti lo, atu lio ramchung a ummi datsi hi thla hnih hrawng lawng a nguh cang lai an ruah tiah Reuters nih a tial.\nRamchung kan hmanmi datsi (gasoline-diesel etc.) 98% hrawng bak hi ramdang cawkmi a si, ramchung ah chuahmi a tlawm tuk. Atu hi datsi man a kai thluahmah cang. Atu hi ralkap kuttang ummi Myanmar sipuazi cu ai cawl kho ti lo, a thaw pit dengmang. Hiti ning CDM kan peh khawh ko ahcun Min Aung Hlaing cozah a tlu colh hrim lai. Salai\nRev. Dr. Hre Kio: “US nih (very seriously) biatak tein kan ram caah bawmh kan hau-VIDEO


Chinram Chung Hi Tluk In Raltuk Cuahmah Lioah Ralhran Sianginn On Mi Ah An Kai Hi Cu Khuaruahar Lei Asi – Chintanbo\nNovember 13, 2021 admin HOME, MYANMAR NEWS 0\nChinram Kulh chungah ralhrang hna le mipi kilveng tu ral tatak akap mi ralkap ( CAN, CDF) hna karlak ah fakpi in kahdoh nak achuah k olio ah Myone e hna ah cun primary sianginn cheukhat cu ralhrang hna nih November 1 ah khan an on than tiah teih asi. Hi chungah hin Myone kip in siangin akai mi hi Tedim Myone chung in minung 1782, Tonzang Myone chungin minung 4289, Matupi Myone in 17 le Paletwa Myone in 4964 an si i an dihlak fonh ah thonghra leng hi siangin akai mi an si tiah theih asi.\nAsi nain atu le atu ral athawh lengmang nak Mindat, Kanpetlet, Thantlang, Halkha, Falam hna ah cun siangin hi an on ko nain siangin akai tu siang hngakchia an um loh tiah khuami cheuh khat nih an chim. Khuapi chung siangin hna le Ralhrang nih sianginn ah hmunhma an lak nak khua cheukhat lawngah siangin hi an on kho, khua lei ah hin cun atu tiang siangin an ong kho rih lo.\nKhua lei I hngakchia hna zong an nunnak caah zeitikdah zei acan lai theih khawh asi lo caah siangin an kai hna lo tiah Paletwa i khuami pakhat nih Irrawaddy sin ah cun achim. Paletwa Myone ah hin Basic education siangin hi adihlak ah300 leng aum I, Khuapi chung siangin tlawmte lawng on khawh asi I, cun siangin akai tu minung zong an tlawm tuk tiah achim chap. Source; Irrawaddy Burmese Edition\nKawl Ralkap nih Mindat Peng Ayethayar khua inn an khangh\nNovember 11 lio, Mindat in meng 23 um, Ayethayar khua ah Kawl ralkap nih inn an khangh, bomb an hmanh/do fawn, tiah theih a si. Cun, Matupi le Mindat kar meng 30 ah Kawl ralkap bomb hmanh/do mi khuami pahnih nih motorcycle in an lamh sual nain minung an him.November 12, Meng 16 zong ah anmah do mi bomb nih an motor a puahhnawh i an motor rawk, minung tu an him. Rff;Mindat Mizapi Ukhruaitu Phu\nMindat-Matupi karlak ah SAC Ralhrang 70 Hrawng an Thi tiah CDF-Mindat nih Chim\nNovember 2 in November 10 tiang a cangmi Matupi-Mindat karlak CDF-Mindat le SAC ralhrang kahdohnak voi 12 a chuak i SAC ralhrang 70 hranwg an thi lai, tiah CDF-Mindat nih an langhter. November 2 kahdohnak ah ralhrang 2 an thi i, JCB pakhat an khanghpiak hna. November 3 kahdohnak ah ralhrang 12 hrawng an thi i CDF-Mindat lei in kum 73 a simi upa pakhat nih a nunnak a pek ve. November 4 kahdohnak ah ralhrang 25 hrawng an thi.\nHliamhma a pumi an tam ngaingai. November 6 kahdohnak ah ralhrang 8 hrawng an thi i meng 31 zawn ah ralhrang ruak a tlol cangmi pakhat zong an hmuh. November 7 kahdohnak ah SAC ralhrang 18 hrawng an thi. SAC ralhrang nih inn an bauh, thilri an fir i mei zong an khangh. November 8 kahdohnak ah ralhrang 10 hrawng an thi. Mindat lei in ralhrang nih miakpi in kah an bawmh hna. November 9 kahdohnak ah ralhrang 7 hrawng an thi i November 10 zong ah meng 10 zawn ah CDF-Mindat nih bomb an puah hnawh hna i, ralhrang tampi hliam an pu. A thimi an um lak tiah an zumh.\nKhuathar ah Meithal in Kah a Tongmi Pu Mang Cin Kong\nNovember 10 zaanlei muilai ah a Hakha Khuathar an inn ah meithal in kah a tongmi Pu Mang Cin (kum 39) ruak cu November 11 chun ah an thlak, tiah thawng kan theih. US ah a ummi Pu Mang Cin te chungkhar pa pakhat nih, “Zaanlei muilai ah khan Pu Mang Cin a nupi hi thlanglei inn ah ka kal ta lai a ti i a vung kal. A rauh hlan ah meithal kah thawng a theih i inn ah a kir tthan. Inn a phak tik ah cun Pu Mang Cin cu an pokhlat ah a rak ril cang,” tiah a chim.\nPu Mang Cin hi Contractor rian a ttuan pahmi a si i, a nupi hi cozah zung rianttuan a si. Fa panga an ngei. Kha hlan ah khan Dalan tiah ralrin an rak pek bal tiah a chungkhar nih The Chin Journal ah an chim. Pu Mang Cin Dalan a si le si lo kong ah The Chin Journal nih adangte in fehternak kan tuah kho lo. Ruakvui lai ah palik le ralkap pawl an ra i sibawi nih a ruak a check ta. Cu dih cun thlaan ah ttha tein an vui ko, tiah a cunglei upa nih a chim chap.\nMindat Le Matupi Karlak Kahdoh Nak Kongah CDF Mindat Chimnak Nawlngeitu Salai Yaw Mang Chim Mi Ngeihchia Pah Relnuam Pah


Australia Ramah Lorian Ttuantu Dingah Kawlram Mi Papek In Auh A Timhnak Kong – Hakha Cherry\nAustralia Ramah Lorian Ttuantu Dingah Kawlram Mi Papek In Auh A Timhnak Kong\nAustralia Ramah Lorian Ttuantu Dingah Kawlram Mi Papek In Auh A Timhnak Kong.Australia ramah Working Holiday visa aum i kumkhat in kumthum tiang extend (pehsauh)tuah in rianttuan khawh le umkhawhnak a si.\nZeidah aherhmi an si hna? Tanghra awng si lai,na ngandamnak a ttha lai, Mirang holh thiam theng hau lo. Suimilam 1 ah $ 18/20 na ngah lai,Full-time rian zong a um lai. Thlakhatah $ 3000 poh na hmuh khawh lai.\nZei rian dah? Rawldawr,tar zohkhenh le Lorian ( cinthlak) rian hna an si lai i kum 18 in kum 35 kar minung a si lai. Tuan deuhah cun Asia ramah hin Korea,Japan,Malaysia le Tuluk deuh lawng mah visa hi a bikin rak pek an si.\nA tu ka hun taar hnawh chan bikmi cu. Agriculture visa ti si bang, Lo rianttuan tu ca hrimah visa thar hun mi si i ahlei in Kawlram mi duhsak/papek an si lai an ti. Virus um lio si bang,students visa le a dang professional visa an phih lio ah mah agriculture visa tucu hun/on asi lai an ti.\nAustralia nih visa phunphun an neih mi lakah A tu Working Holiday visa zong Code No. ning cun Subclass 417 tiah auhmi a si.\nRamdangah rian ka ttuan lai ti ahcun atanglei hna btk hi ruah hmasa le tuah herhmi an si hna.\nPassport na ngei lai i rian na ttuan timhnak ram caah visa na sok lai. Agent service charge (puaisa nih tawlrel piak man tangka alakmi) a um lai i a ba, afang lole hnarcheu rak pek tbk ngah lai nain tu boruak ahcun aba tucu a ngah lem lai lo dah.\nNa tangka ding le na dihheu dingmi tangka kong kha felfai tein ruat/tuak hmasa ta ding. Australia cozah zulhphung hna na buar si cun na ramah an in kir ter colh lai i na zeizong te ekte sungh in na sung dih lai tinak si cu.\nAustralia cozah website ah maw na sok lai; silo cun Australia ah ummi Migrant agent he pehtlai in dah na sok lai? nain zeiti na sok zongah kawlram lei Agent minung tucu na herh te ko lai.Mah tucu September 2021 ah afiangte lai.\nMah visa asokmi pohin hmuh/ngah dih si lai lo;Australia First Working Holiday Visa voikhatnak na sok tikah na ngah lo sual cun,a tanglei btk hin na sungh dingmi an um hna.\n1nk.Passport caah na rak dihheu mi tangka.\n2nk. Australia Visa caah Agent Service Charge na rak pekmi tangka le ttukttak tete na hmanmi hna tangka kha na sung vete lai.\nTheih dingmi ; A cunglei ka langhter mi hna, abikin Lorian ttuan dingah kawlram mi papek an si lai tiah Cozah website langhter lio mi asi ko nain mah ka langhtermi hna a funtom tu ding bik cu; asi taktak/a fiang bak cang tiah fehter dingmi nithla tucu,September 2021 ah a site lai.\nNote: Mah hi atling dih lo,September 2021 kan phak rih lo caah mu,a herh ningin thanh nolh(update) k arak I zuam te lai. kawlram in Australia kalnak ding tangka dih zat ding tbk hna.\nCopy lo piak ka duh,A ruang cu mah tehi Chinmi caah tthahnem santlai sisual te hnga maw tiah siaherhnak he tiah hnawhsare in ka vun lehmi a si.Share awk tlak ko na ti sile na hawinu pa theih ve dingah rak share ve te. Laaknak William HC\nRuan khua mi Joshua Van Bawi Thawng nih FURY Fighting Championship thongh zuamnak ah thawn man taisomh a ngah


Brad Pitt nih Angelina Jolie a va ton lio an hmuh – Chin 11 News\nBrad Pitt nih Angelina Jolie a va ton lio an hmuh\nPosted By: Lian Chin July 1, 2020\nHollywood ah cun aa um tambik le a then tambik an si lai, nain an i then hnuah Brad Pitt nih hin Angelina Jolie hi a pal bel lo. sinain kan hnuzarh nihnihni ah khan Brad Pitt nihhin a nupi thing Los Feliz Mansion a kal tak lio hman an thlak.\nKan hnu zarh nihnihni i Jolie a va leng i, kum 2016 hnu ah a voikhat nak a va leng asi tiah thawng a thang, hi hmanthlak a tartu Daily Mail nih Academy Award tiangin a rak latu Brad Pitt hi Jolie inn ah suimilam 2 chung um in a chim. Brad Pitt le jolie hi an lawyer tello in an i hmuh hi chim ding a um lo, hi ruangah hin tunai Brad Pitt i, a nupi thing a va pal hi mipi nih theih an duh khun.\nAnnih nupa hi an fa le paruk ruangah an i ti thiam kho lo i, sinain thawngthar theih mi ah, an fa le ruangah hin remnak an nei cang tiah thawng a leng.\nAn fa phir Knox le Vivienne hna hi kum 12 an tling deng cang i, hiruangah hlah maw ton nak an nei tiah an ruah, khuachung media nih hi kong hi an dothlat tuk i, thawngthar theih lengmang khawh si cang lai.